له‌شكری ئه‌مه‌ریكی له‌و ته‌قینه‌وە خوێناوییه دەكۆڵێته‌وە كه له بنكه‌یه‌كی ئه‌مه‌ریكی نزیك موسڵ ڕوویدا - 2004-12-22\nی مانگی دوازده ٢٢, ٢٠٠٤\nله‌شكری ئه‌مه‌ریكی له عێراق دەڵێت تیمێكی پێكهاتوو له شارەزایانی لێكۆڵینه‌وە بۆ شاری موسڵ له باكوری عێراق نێردراوە تاوەكو له هۆكاری ڕووداوی ته‌قینه‌وەكه‌ی ئه‌و بنكه‌ی له‌شكرییه ئه‌مه‌ریكیه بكۆڵنه‌وە كه تیایدا 22 كه‌س كوژراو 72 كه‌سیش بریندار بوو.\nڕاپۆرته سه‌رەتاییه‌كان ڕایانگه‌یاند كه‌وا ئه‌و ته‌قینه‌وەیه‌ی كه له ژووری نانخواردنی ئه‌و بنكه له‌شكرییه‌دا ڕوویداوە به هه‌ڵدانی هاوەن و موشه‌ك ئه‌نجامدراوە، به‌ڵام له‌شكر دەڵێت ئه‌وان هۆكاری تر به دوور نازانن. ئه‌و گروپه چه‌كدارییه‌ی كه به‌رپرسی خۆیان به‌رامبه‌ر به هێرشه‌كه نیشاندا... گوتیان ئه‌و هێرشه له لایه‌ن هێرشبه‌ری خۆكوژەوە ئه‌نجامدراوە.\nله نێو مردووەكانیشدا، 14 كارمه‌ندی له‌شكری ئه‌مه‌ریكی و 4 كۆنتراكته‌ری سیڤیڵی ئه‌مه‌ریكی و چوار ئه‌ندامی هێزی ئاسایشی عێراقی تیادایه. به‌شی زۆری بریندار بووەكانیش سه‌ربازی ئه‌مه‌ریكین.\nله ڕۆژی چوارشه‌ممه‌دا، هه‌موو شه‌قامه‌كانی موسڵ چۆڵ و هۆڵ بووە و هه‌ر پێنج پردی شارەكه داخراوە. له‌شكری ئه‌مه‌ریكیش به تانك و زرێپۆشه‌وە به‌رەو شارەكه ڕۆیشتوون و چواردەوریان گرتووە و هه‌لیكۆپته‌ریش به ئاسمانی شارەكه‌دا دەفڕێت.


ئامادەكردنی: ژیان خۆشپەیام\nڕۆژی شەممە ١٩ی نوامبەری ٢٠١٦ی زاینی، یەكەمین كۆنفڕانسی ڕێكخراوی كۆمەڵەی ژنانی رۆژهەڵات لەژێر دروشمی "بوونی ژنان لەڕیزی خەباتدا پێشاندەری سیمای ئازادیخوازانەی بزووتنەوەی كوردییە" بە بەشداری بەرچاوی چالاكانی مافی ژنان و یەكسانیخواز لە شاری ڕۆتێردامی وڵاتی هۆلەنددا بەڕێوەچوو.\nكۆنفڕانسەكە بە ساتێك بێدەنگی بۆ یادی ژنان و پیاوانی گیانبەختكردووی ڕێگەی ئازادی و یەكسانی دەستی پێكرد، پاشان سۆهەیلا بابەك وەك پێشكەشكاری كۆنفڕانسەكە چەند پەخشان و شێعری تایبەت بە ژنان و مێژوویەكی كورت لە چۆنییەتی درووستبوونی ڕێكخراوی كۆمەڵەی ژنانی ڕۆژهەڵات و چۆنیەتی دامەزراندن و ئەركەكانی و كورتەیەك لە چالاكییەكانی ئەم چەند ساڵەی پێشكەش كرد. جێی باسە كە نوێنەرانی چەندین ڕێكخراو و چالاكی بواری ژنان لە هۆلەند، لەم كۆنفڕانسەدا بەشداربوون كە چەند كەسێكیان لەسەر داوای خۆیان چەند باسێكیان بە زمانی ئینگلیسی پێشكەش كرد. لە كۆنفڕانسەكەدا خاتوو ئیریس سخێلف هاود بە نوێنەرایەتی ڕێكخراوی یو.ئێن.پی ئۆ، باسێكی پێشكەش كرد. خاتوو كلێرە فیلیپۆ، كارناسی ماڵی و نووسەر، بە نوێنەرایەتی حێزبی كار لە وڵاتی هۆلەنددا باسێكی پێشكەش كرد، هەروەها خاتوو ئیرا ستام بە نوێنەرایەتی ڕێكخراوی پاساژەوە باسێكی پێشكەش كرد. شایانی باسە هەر كام لەم خاتوونانە خۆشحاڵی خۆیان دەربڕی لە بەشداری لەم كۆنفڕانسە و وێڕای پشتیوانی، هیوای بەردوامیان بۆ ڕێكخراوی كۆمەڵەی ژنانی ڕۆژهەڵات و كاری هاوبەشی دوولایەن خواست.\nپاش پاوسێكی بچووك، كۆنفڕانسەكە بە پانێلی یەكەم كە لەلایەن حەمید شەریفییەوە بەڕێوەبرا، درێژەی پێدرا. پانێلەكە بە باسی هاوڕێ ناهید بەهمەنی، بەڕێوەبەری ڕێكخراوە جانبییەكانی كۆمەڵە، سەبارەت بە ڕۆڵ و گرنگیپێدان بە بەشداری ژنان واتە بە تواناكردنی ژنان لە بەشداریكردن لە سیاستدا، دەستی پێكرد. پاشان دوكتر ئەسعەد ڕەشیدی باسێكی لەسەر ڕۆڵی ژنان لە پەیوەندی نێودەوڵەتیدا پێشكەش كرد. لە كۆتایی پانێلی یەكەمدا خاتوو عێسمەت سۆفی باسێكی لە ژنانی ناوداری جیهان لە مێژوودا كرد و پاشان بەشداربووان تێبینی و پرسیاریان سەبارەت بە باسەكان پێشكەش كرد. پاشان پاش نیوەڕۆ بە نەریتی ڕێكخراوی كۆمەڵەی ژنانی ڕۆژهەڵات، كۆنفڕانسەكە بە ڕێزگرتن لە ژنێكی چالاك و تێكۆشەری كوردی ڕۆژهەڵات بە ناوی هاوڕێ عەتیە مێعمارپوور دەستی پێكرد. لە درێژەدا چەند پەخشانێك لەلایەن بەڕێز كەژاڵ عەلی، شاعێری كورد، پێشكەش بە بەشداربووان كرا. پانێلی دووهەمی كۆنفڕانسەكە لەلایەن هاوڕێ ژیان خۆشپەیامەوە وەك بەڕێوەبەری پانێل دەستی پێكرد و بە باسی هاوڕێ دڵنیا ڕەحیمزادە، دەستەی بەڕێوەبەری ڕێكخراوی كۆمەڵەی ژنانی ڕۆژهەڵات، دەستی پێكرد. هاوڕێ دڵنیا بە نوێنەرایەتی لە ڕێكخراوی ژنانی ڕۆژهەڵات، پلاتفۆرمێكی بۆ پشتیوانی لە هاوڕەگەزخوازان و شكاندنی ئەو تابۆیە پێشكەش بە بەشداربووان كرد. لە درێژەی پانێلی دوهەمدا شەهاب شێخی باسێكی سەبارەت بە " حێزبایەتی، كوردایەتی، ژنایەتی" پێشكەش كرد. پاشان موحەمدسینا ئەمانی باسێكی سەبارەت بە ڕەنگدانەوەی كەسایەتی ژن لەنێو چیرۆك و ئەفسانەی كوردیدا باس كرد و لەكۆتایدا بەشداربووان تێبینی و پرسیارەكانیان سەبارەت بە باسەكان پێشكەش كرد.\nلەدرێژەدا حەمید شەریفی، شاعێر و نووسەری كورد، باسێكی سەبارەت بە پرسی هاوڕەگەزخوازان پێشكەش كرد و باسی لەوەش كرد كە پێشتر داوای لە لایەنێكی تر كردبوو بۆ پێشكەشكردنی ئەم باسە یان لانیكەم خوێندنەوەی شێعرێك بۆ پشتیوانی لە هاوڕەگەزخوازان، بەڵام بەداخەوە ڕازی نەبوون لەسەر باسكردنی و هەروها خۆشحاڵی خۆی دەربڕی بۆ ئەوەی لایەنێك بەشێوەی ڕەسمی پشتیوانی لەم بەشە لە كۆمەڵگەش كرد لە درێژەدا شێعرێكی بەناوی "هاوڕەگەزخوازان بگرین بۆ خۆتان" پێشكەش كرد. پاشان خاتوو جەمیلە میرەكی، ئەندامی حێزبی كۆمۆنیستی كرێكاری ئێران، باسێكی سەبارەت بە ژنان بە زمانی فارسی پێشكەش كرد.\nخاتوو فەزیلە شۆڕش، بەرپرسی ئۆفیسی ئۆروپای یەكێتی ئافرەتانی كوردستان، باسێكی پێشكەش كرد و لە میانەی باسەكەیدا جەختی كردەوە لەسەر یەكدەنگی و یەكڕیزی ژنانی چوارپارچەی كوردستان. لەدرێژەدا هاوڕێ سۆهەیلا بابك، دەستەی بەڕێوەبەری ڕێكخراوی كۆمەڵەی ژنانی ڕۆژهەڵاتی بە بەشداربووان ناساند كە بریتیی بوون لە هاوڕێیان بەهار ئێسماعیلپوور، لیمۆ بایزیدزادە، ژیان خۆش پەیام، كەژاڵ ئیلخانیزادە، پەری كەمانگەر و دڵنیا ڕەحیمزادە. لەكۆتاییدا، كۆنفڕانسەكە بە پەیامی هاوڕێ ناهیدی بەهمەنی، وەك بەرپرسی ڕێكخراوە جانبیەكانی كۆمەڵە، كۆتایی پێهات و لە كۆتایی كۆنفڕانسەكەدا هاوڕێ گوڵێ قوبادیپوور، لەلایەن ڕێكخراوی كۆمەڵەی ژنانی ڕۆژهەڵاتەوە سپاسی هەموو ئەو هاوڕێیانەی كرد كە ئەو رۆژە بەتەواوی ئەرك و زەحمەتەكانیان لەسەر شان بوو.


زایینی: ٢١-١١-٢٠١٦ - هەتاوی: ١٣٩٥/٠٩/٠١ - ١٧:١٤ تاران قه‌باره‌ی فۆنت:\nئه‌مساڵ هەڕەشەکانى سپاى پاسداران کەوتۆتە قۆناغێکى نوێوە، چوونکە ڕەنگى هەڕەشەکان جیاوازییەکى زۆرى لەگەڵ ساڵانى پێش هەیە، ئەو هەڕەشانە سەرەڕاى ترس، پیلانەکانى ڕێژیمیش نیشان دەدات.\n- بۆچى دەبێ سپاى پاسداران وا بە ئاشکرا بەرانبەر بە هەرێمى کوردستان و هێزەکانى ڕۆژهەڵات و بەتایبەتى ڕێبەرایەتیى ڕاسان واتە حیزبى دێموکراتى کوردستانى ئێران کە بە "لەنێوچوو" ناوی دەبات، هەڕشە بکات؟\n- بۆچى ئەو هەڕەشانە ڕاستەوخۆ ئاراستەى حکوومەتى هەرێم و سەرۆکایەتیى هەرێم بکات، لە کاتێکدا ئەوە لە دەرەوەى ڕیسا و عورفى دیپلۆماسییە؟\n_ پیلانى پشتى پەردەى ئەو هەڕەشانە چین؟\nوەڵامدانەوەى پرسیارەکانى سەرەوە تابلۆیەکى ڕوونى سیاسەتى سپاى پاسداران بەرانبەر بە کورد وێنا دەکات. وەڵامى پرسیارى یەکەم دەگەڕێتەوە بۆ سەرکەوتنى ڕاسان لە پلان و جێبەجێ کردنى. چوونکە هەڕەشەى سپاى پاسداران وەک لە ناوەکەی دیارە، گرنگترین ناوەندى پاراستنى ڕێژیم لە مەترسیی هەبوونى ڕاسان بۆ سەر هەبوونى ڕێژیم دەگەڕێتەوە، ئەگەر وا نەبا هۆکارى هەڕەشە کردنى هێزێک کە خۆى بانگەشەى نەمانى دەکات، مانای نەبوو.\nبەڵام ناچار بوونیان بە پەنا بردنە بەر هەڕەشە و گوڕەشە، ڕاستیى مه‌زنیی و شوێندانەر بوونى ڕاسان دووپات دەکاتەوە، ئەویش لە زمانى دوژمنەوە. کە واتە گرنگیى پشتیوانیى کورد بەگشتى بۆ ڕاسان جارێکى دیكه بۆ هەمووان دەردەکەوێت، چوونکە دوژمن بە هەموو شێوەیەک دژایەتی دەکات و کوردیش دەبێ بە هەموو شێوەیەک پشتیوانیى لێ بکات.\nوەڵامى پرسیارى دووەم لە هێزى سپاى پاسداران لە دەستێوەردان لە وڵاتانى ناوچە سەرچاوە دەگرێت. چوونکە هەڕشە بۆ سەر دامەزراوەیەکى یاسایى کە پێوەندیى دیپلۆماسیی لەگەل ئێران هەبێت بە شێوەیەک کە ئەو هەڕشانە باس لە هێرش کردنە سەر و دوژمنایەتى کردنى ئەو هەرێمە بکات، نیشان دەدات کە سپاى پاسداران لە هەموو ئەو پیلانانەى ده‌یهه‌وێ لە حکومەتى هەرێمى کوردستان جێبەجێی بکات بە جۆرێک بێ‌هیوا بووە، بۆیە دەیهەوێ بە شێوەیەکى ڕاستەخۆ گوشار بهێنێت بۆ ئەوەى حکومەتى هەرێمیش بە گوشارى خۆى ڕێبەرایەتیى ڕاسان لە ڕاسان و بەرنامەکانى پاشگەز بکاتەوە.\nتەنانەت چۆنیەتیى ئەو هێرشانەى خۆشیان لەکاتى هەڕەشەدا ناو دەبەن، وەکوو هێرشی مووشەکى و هێرشی دەوڵەتى مەرکەزیى عێراق بۆ سەر کوردستان و تەنانەت جوداکردنەوەى بەشێک لە هەرێمى کوردستان و پشتیوانیى ئاشکرا لە هێزیکى کوردى لە ڕێگەى لایەنگرانى خۆیان لە وڵاتانى دیكه، بۆ ئەوەى دژایەتیى حکومەت و سەرکردایەتیى سیاسیی باشوورى کوردستان بکەن. واتە بەرەوپێش چوونى ڕاسان گوشارى بۆ سپاى پاسداران هێناوە تا بەو شێوەیە ڕاستەوخۆ هەڕەشەکانى خۆى ئاراستەى باشووری کوردستان بکات.\nوەڵامى پرسیارى سێیەم دەتوانرێت لە وشەکانى نێوئاخنی هەڕەشەکاندا دیارى بکرێت. سەرەتا کە پاسدار سەلامى لە تریبوونى فەرمیى کۆمارى ئیسلامى واتە لە مینبەرى نوێژى هه‌ینی بۆ هێرشی ڕاستەوخۆى ئێران بە هێزى مووشەکى و زەوینی بۆ سەر ناوەندەکانى شۆڕش کە دەکەونە دەرەوەى سنورى ئێران لەخۆ دەگرێت، هەڵبەت ترس لە وەڵامى حیزبی دێموکراتى کوردستان لە نێوخۆى وڵات بە شێوەیەک کە دۆخەکە ئیتر کۆنتڕۆڵ نەکرێت و هەروەها دروست بوونى هاوپەیمانییەکى نێونەتەوەیى لە دژایەتى کردنى ئێران لە کاتێکدا کە بانگەشەیەکى زۆر بۆ بەرنامەى بەرجام واى کرد کە بەشێوەیەک لە شێوەکان ئەو بەرنامەى خۆى بۆ پیلانى کۆتایی بەجێ بێڵێت.\nهەڕەشەى دووهەم کە سەفەوى ڕاویژکارى خامنەیی بۆ کاروبارى سەربازى کردى و باسی لە پێکەوە لکانى باشوور و ڕۆژئاواى کوردستان کرد. زۆر شیکارى سیاسی و ڕۆژنامەوانى ئەو هەڕەشانەیان وا شی کردەوە کە مەبەست لێی دروست کردنى حکومەتێکى وا لە باشوورە کە نزیک بێت لە پەکەکە، بۆئەوەی بتوانێ لە ڕۆژئاوا نزیک بێت و بە شێوەیەک یەک بگرن کە هیلالى شیعەى ئێرانى کامڵ بکات.\nبەڵام ئەوەى من لەو هەڕەشەیە تیگەیشتم ئەوە نەبوو، چوونکە ڕاوێژکارى خامنەىی بە باشی دەزانێت کە پارتى و سەرۆکى هەرێم بە هۆى سیاسەتیان لەو هاوکێشەیەدا جێگایان نابێتەوە، کەواتە مەبەستیان لەو هەڕەشەیە پێکەوەلکاندنى شنگال و ڕۆژئاوایە کە لە ڕووى جوگرافی و دەست ڕۆیشتوویى هێزێکى نزیک لە ئیران بۆ ئەو مەبەستە گونجاوە. هەر دواى ئەو هەڕەشانە بوو کە تورکیەش ئەو پیلانەى خوێندەوە و بە فەرمى ڕایگەیاند کە؛ ئێمە ڕێگە بە دروست بوونى قەندیلێکى دیكه لە شەنگال نادەین.\nلە دوایین هەڕەشەى خۆیاندا کە دیسان سەفەوى کردویەتى، باس لەوە دەکەن کە کوردستانى عێراق ناتوانێ هەنگاو بەرەو سەربەخۆىی بهاویژی چوونکە ئەو کات تەنیا ئاسمانى دەمێنێ. ئەوە بەو مانایەیه کە ئێمە هەرێمى کوردستانمان لە هەموو لایەکەوە کۆنتڕۆڵ کردووە و تەنیا ڕیگەى ئاسمانى بەدەستەوە ماوە.\nئەگەر سەیرى دابەش بوونى هێزەکانى دۆستى ئیران بکەین، لەوانەیە ڕاست بێت، بەڵام بەشێکى زۆری ئەو گەمارۆیە لەلایەن هێزى کوردییەوەن کە ئێران ئەوانیش بە بەشێک لە خۆیان دەزانێ، بۆیە تەنیا ڕێگەى ئاسمان بۆ کورد لە باشوور جێدێڵێ. کەواتە پیلانى ئێران بۆ گوشار هێنان و وەشاندنى گورز له حکوومەتى هەرێم لە ڕێگەى هێزە کوردییەکانەوه‌یە کە ئەگەر بێتو ئەو هێزانە گوڕانکارى لە سیاسەتى خۆیان بۆ پاراستنى بەرژەوەندیى نەتەوەیى بکەن، هەموو ئەو پیلانانە سەرناگرێت و ڕاسان زۆر ئاسانتر سەردەکەوێ و کورد و دونیا لە دوژمنێکى دڕەندە نەجاتى دەبێت. سەرئەنجام ئەوەى لە هەڕەشەکانى سپاى پاسداران دەردەکەوێ، سەرەتا لە ترسی ڕاسانە دواتر لە دیتنى سەرکەوتنى ڕاسانە، لە کۆتاییشدا نیشاندانى پلانەکانیەتى بۆ دژایەتیى کورد و ڕاسان. ئەوە نیشان دەدات ئەرکى ڕاسان چەند قورسە، بەو قورسییە کە توانیویەتى چەندە بەهێز بێت کە دوژمن توشی پەلاقاژە بکات، هیوامان بۆ ڕزگارى دوو ئەوەندە زیاد دەکات.


ئەو پرسیارەی، کە شەو و ڕۆژ، بەمێشکی زۆربەی تاکەکانی ئەم کۆمەڵگایەدا دێت ئەوەیە؛ ئاخۆ ئەگەر نەوتی ژێر زەویمان بەجێبهێشتایە بۆ نەوەکانی داهاتوو، باشتر نەدەبوو؟ یاخود نەخێر با لەئێستادا سود لە خێروبێری ئەم زێڕە ڕەشە وەربگیرێت. نەوت لە کوردستاندا، بۆ هەندێ لایەن و کەس، بووەتە نیعمەت و بۆ زۆربەی هاونیشتمانیانیش بووە بەنەفرەت و جگە لە نەھامەتی زیاتر بەدوای خۆیدا هیچی نەهێناوە.\nنەوتی کوردستان، نزیکەی(12) ساڵە دەرهێنراوە و لەڕێگەی بۆری فرۆشراوەوە بەکۆمپانیای رۆزنەفتی ڕوسی دەگوازرێتەوە بۆ بەندەری جیهانی تورکی لەسەر دەریای ناوەڕاست، لەوێش بە نیوەی نرخی نەوتی جیهانی ھەڕاج دەکرێت، کەبەتێکرایی(15.78)دۆلارە، لەکاتێکدا تێکڕای نرخی نەوتی برێنت زیاتر لە(29)دۆلار بووە،لەنۆ مانگی ساڵی ڕابردوودا. بەداخەوە، بەهۆی ڕێککەوتنی حکومەتی هەرێم و تورکیا، ساڵانە بەدەیان ملیۆن دۆلار زیان بە ئابووری هەرێم دەگات و بەپێی داتاکان نزیکەی (30%) داهاتی نەوتی فرۆشراو دەگەڕێتەوە گیرفانی حکومەتی هەرێمەوە! بەگوێرەی کۆتا راپۆرتی کۆمپانیای دیلۆت، لەھەر سێ مانگی(نیسان و ئایار و حوزەیران)ی ساڵی رابردودا، هەرێم لەبری قازانج(76)ملیۆن دۆلار زیانی بەرکەوتوە! لە ماوەی ئەم سێ مانگەدا، ھەرێم(38)ملیۆن بەرمیلی بەنرخی(15.78)دۆلار فرۆشتوە.\nبەپێی هەمان ڕاپۆرت، لەو ماوەیەدا خەرجییەکانی بواری نەوت لەداهاتەکانی نەوتی فرۆشراو زیاتر بووە!! هەروەها لەڕاپۆرتەکەدا هاتووە،نزیکەی(15%) داهاتی نەوتی هەرێم بۆ تورکیــــا دەچێت! یەکێکی تر لەگرفتەکانی بەردەم ئەم پرۆسەیە،زۆری تێچونی بەرهەمهێنانی نەوتەکەیە،کەنزیکەی (20)دۆلارە بۆ هەر بەرمیلێک. بەشێکی تری نەوتی کوردستان، بەڕێگای تەنکەر دەگوازرێتەوە بۆ دەرەوە و لەمەزادی ئاشکرای ناڕەسمیدا دەفرۆشرێت، کەدیسان بەداخەوە ئەمەش هەروا بەهەدەردان و بەفیڕۆدانی دارایی زۆری تێدا دەکرێت و بەزیانی هەرێم کۆتایی دێت.\nئەوەی بارەکەی زیاتر قورستر کردووە ئەوەیە؛ کە هەرێم لەڕووی یاسایی و نێودەوڵەتییەوە ناتوانێت نەوتەکەی هەناردە بکات و ئەندام نیە لەڕێکخراوی ئۆپیک، هەموو ئەمانە بەربەستن لەبەردەم هەناردەکردندا. حکومەتی هەرێم، لەکاتی دەرهێنان و هەناردەکردنی نەوتدا، بەبیانوی ئابووری سەربەخۆ و بودجەی سەربەخۆ، ئەم پرۆسەیەی دەست پێکرد، بەڵام لەدوای دەیەیەک لە هەناردەکردنی نەوت، نــە ئابووری سەربەخۆ هاتەدی و نە هەرێمی کوردستان بەرەوپێشەوە چوو، بگرە گۆڕانکارییەکان لەدوای پرۆسەکەوە بەخراپ بەسەر ئابووری هەرێم و دانیشتوانەکەیدا شکایەوە، هەر ئەم مەلەفەیە، بووەتە ڕێگر لەبەردەم ڕێکەوتنی هەولێر و بەغدا، تائێستاو دوای خوێندنەوەی دووەمی بودجەی گشتی(2021)ی عێراق لەئەنجومەنی نوێنەران، ھێشتا ڕێککەوتنی سیاسی و یاسایی ئیمزا نەکراوە، هەربۆیە مەترسی گەورە هەیە لەسەر پشکی هەرێم، کەبڕی پێشنیارکراوی ڕەشنووسەکە بە(12.67%)دانراوە، بەمەرجی ڕادەستکردنی (250)هەزار بەرمیلی ڕۆژانەو نیوەی داهاتی ناوخۆ و خاڵەسنورییەکانی هەرێم.


مەتا 5 | KSS Bible | YouVersion\n21«بیستووتانە بە پێشینان گوتراوە: [مەکوژن]#5:21 دەرچوون 20:13 و ”ئەوەی بکوژێت شایانی حوکم بەسەردادان دەبێت.“ 22بەڵام من پێتان دەڵێم ئەوەی لە خوشکی یان براکەی تووڕە بێ، دەبێ حوکم بدرێت. ئەوەی بە براکەی بڵێ ”هیچوپووچ،“ دەبێت بدرێتە ئەنجومەنی باڵای جولەکە، ئەوەش بڵێت ”گێلە“، دەبێت بخرێتە ناو ئاگری دۆزەخەوە.\n27«بیستووتانە گوتراوە: [داوێنپیسی مەکەن.]#5:27 دەرچوون 20:14 28بەڵام من پێتان دەڵێم: ئەوەی بە هەوەسبازییەوە سەیری ئافرەتێک بکات، ئەوا لە دڵی خۆیدا داوێنپیسی لەگەڵ کردووە. 29ئەگەر چاوی ڕاستت تووشی گوناهی کردیت، دەریبهێنە و فڕێیبدە. بۆ تۆ باشترە ئەندامێکت لەدەست بچێت، لەوەی هەموو لەشت فڕێبدرێتە ناو دۆزەخ. 30ئەگەر دەستی ڕاستت تووشی گوناهی کردیت، بیبڕەوە و فڕێیبدە. بۆ تۆ باشترە ئەندامێکت لەدەست بچێت، لەوەی هەموو لەشت بچێتە دۆزەخەوە.\n33«دیسان بیستووتانە کە بە پێشینان گوتراوە: [سوێندەکانت مەشکێنە، بەڵکو سوێندەکانت بۆ یەزدان بەرەسەر.]#5:33 لێڤییەکان 19:12 34بەڵام من پێتان دەڵێم: هەرگیز سوێند مەخۆن، نە بە ئاسمان، لەبەر ئەوەی تەختی شاهانەی خودایە، 35نە بە زەوی، لەبەر ئەوەی تەختەپێیەتی#5:35 کاتێک کەسێک لەسەر کورسییەکی بەرز دادەنیشێت تەختەپێ لەژێر پێیەکانی دادەنرێت.، نە بە ئۆرشەلیم، لەبەر ئەوەی شاری پاشای پایەبەرزە. 36سوێند بە سەری خۆت مەخۆ، چونکە ناتوانیت تاڵە مووێکی سپی یان ڕەش بکەیت. 37با قسەتان ”بەڵێ“ بۆ ”بەڵێ“ و ”نەخێر“ بۆ ”نەخێر“ بێت، لەمە بترازێت لە شەیتانەوەیە#5:37 یۆنانی: خراپەکار..\n38«بیستووتانە گوتراوە: [چاو بە چاو، ددان بە ددان.]#5:38 دەرچوون 21:24 39بەڵام من پێتان دەڵێم: بەربەرەکانێی خراپەکار مەکەن، بەڵکو ئەوەی لە ڕوومەتی ڕاستی دایت، لایەکەی دیکەشی بۆ شل بکە، 40ئەوەی ویستی بتداتە دادگا و کراسەکەت لێ بستێنێت، چاکەتەکەشتی بدەرێ. 41ئەوەی یەک میل بێگاری پێ کردیت، دووانی لەگەڵ بڕۆ. 42ئەوەی داوای شتێکی لێکردیت بیدەرێ. ئەوەی داوای قەرزی لێکردیت پشتی تێمەکە.\n43«بیستووتانە گوتراوە: [نزیکەکەت خۆشبوێت،]#5:43 لێڤییەکان 19:18 ”ڕقت لە دوژمنت بێتەوە.“ 44بەڵام من پێتان دەڵێم: دوژمنەکانتان خۆشبوێ، نوێژ بکەن بۆ ئەوانەی دەتانچەوسێننەوە، 45تاکو ببنە ڕۆڵەی ئەو باوکەتان کە لە ئاسمانە، ئەو خۆری خۆی بەسەر چاک و خراپدا هەڵدێنێت و باران بەسەر پیاوچاک و زۆرداریشدا دەبارێنێت. 46ئەگەر هەر ئەوانەتان خۆشبوێ کە ئێوەیان خۆشدەوێت، چ پاداشتێک وەردەگرن؟ ئایا باجگرانیش ئەمە ناکەن؟ 47ئەگەر سڵاوتان تەنها لە ناسیاوەکانتان کرد، چی زیاترتان کردووە؟ ئایا بتپەرستانیش ئەمە ناکەن؟ 48بۆیە ئێوە کامڵ و تەواو بن، هەروەک باوکی ئاسمانیتان کامڵ و تەواوە.


وەزیری تەندروستی: بڕیاری كه‌ره‌نتین كردنی توشبوانی کۆرۆنا له ماڵه‌وه ده‌ركرا\nهەواڵی / 14/7/2020 536 جار بینراوە\nزیاتر له چوار هه‌زار حاڵه‌ت له ژێر چاره‌سه‌رن\nوەزیری تەندروستی هەرێم رایگەیاند، بەهۆی زیادبونی ژمارەی توشبوانی کۆرۆنا بڕیاردراوە پرۆسەی کەرەنتینەکردنی گەشتیاران و ئەو کەسانەی نیشانەی قورسی پەتاکەیان نییە لە ماڵەوە دەستپێبکرێت، دەشڵێت، "تائێستا وەرگرتنی پارە بۆ پشکنینی کۆرۆنا لە بازگەکان و خاڵە سنورییەکان پێشنیارەو نەبوەتە بڕیار."\nد.سامان بەرزنجی،وەزیرى تەندروستى حكومەتی هەرێمى کوردستان شەوی دوشەممە، لە كۆنگرەیەكی رۆژنامەوانیدا رایگەیاند: لەمەودوا ڕێکارى تازەى بەرەنگاربونەوەى ڤایرۆسی کۆرۆنا جێبەجێ دەکەن کە لە ئەنجومەنى وەزیرانیش ڕەزامەندى لەسەر دراوە.\nئاماژەی بەوەشدا كە سه‌رۆكی حكومه‌تی هه‌رێمی كوردستان قیده‌مێكی بەخشیوە بە هه‌مو ئه‌و پزیشك و كارمه‌ندانه‌ی له روبه‌ڕوبونه‌وه‌ی كۆرۆنا كار ده‌كه‌ن.\nئەوەشی خستەڕو: تا ئێستا 350 كه‌س له كه‌رتی ته‌ندروستی هه‌رێمی كوردستان تووشی كۆرۆنا بوون.\nئاشكراشیكرد:خۆشبه‌ختانه ژماره‌یه‌كی زۆری تووشبووان چاكبوونه‌ته‌وه، به‌ڵام زیاتر له چوار هه‌زار حاڵه‌ت له ژێر چاره‌سه‌رن.\nهێمای بۆ ئەوەش كرد كە لیژنه‌ی باڵای كۆرۆنا بڕیاریدا رێكاره‌كانی خۆپارێزی به‌رده‌وام بن و هه‌ڵمه‌تێكی میدیایی هۆشیاری ته‌ندروستی راده‌گه‌یه‌نین. وه‌زاره‌تی ته‌ندروستی و رۆشنبیری و فه‌رمانگه‌ی میدیا و زانیاری ئه‌و هه‌ڵمه‌ته به‌ڕێوه‌ده‌به‌ن.\nوتیشی: بڕیاری كه‌ره‌نتین كردن له ماڵه‌وه ده‌ركرا. هه‌ندێك كه‌س ده‌توانن له ماڵه‌وه خۆیان كه‌ره‌نتین بكه‌ن. ئه‌وانه‌ی گه‌شتیارن له ده‌ره‌وه دێنه‌وه ده‌بێت له ماڵه‌وه خۆیان كه‌ره‌نتین بكه‌ن.\nئەوەشی وت: ئەو نه‌خۆشانه‌ی هیچ نیشانه‌یه‌كیان نییه، وه‌زاره‌ت رێنمایی پێویستیان بۆ ده‌رده‌كات بۆ ئه‌وه‌ی تێكه‌ڵ به نه‌خۆشان نه‌بن و نه‌یه‌نه نه‌خۆشخانه. له لایه‌ن پزیشكانی تایبه‌ته‌وه له ماڵه‌وه چاودێری ده‌كرێن. ره‌نگه هه‌ندێك كه‌س دڵه‌ڕاوكێیان هه‌بێت له سه‌ردانی نه‌خۆشخانه، پێویست ناكات ئه‌و نیگه‌رانیه‌یان هه‌بێت و دوای تێست كردن ده‌توانن له ماڵی خۆیان بمێننه‌وه و چاره‌سه‌ر وه‌ربگرن.\nهەروەها ئاماژەی بەوەدا كە رێنمایی پێویست بۆ گه‌شتكردن و هاتوچۆ له رێی فڕۆكه‌خانه‌كان ده‌رده‌كرێت و وتیشی: رێكاری پێویست بۆ كاتی كردنه‌وه‌ی ده‌روازه‌كان و فڕۆكه‌خانه‌كان ده‌رده‌كرێت.\nبەپێی قسەی وەزیری تەندروستی له هه‌ڵكشانی دوه‌می كۆرۆنادا دو ئه‌وه‌نده ژماره‌كان زیادی كردوه، لەسەدا 58ی حاڵه‌ته‌كان نیشانه‌یان هه‌یه‌و پێویستیان به چاره‌سه‌ر و داخل بون هه‌یه، ئه‌مه‌ش هه‌مان شه‌پۆلی یه‌كه‌مه، به‌ڵام ئه‌مجاره به‌هۆی چڕی ڤایرۆسه‌كه له كۆمه‌ڵگه‌دا هه‌ڵكشاوه.\nوتیشی: لەسەدا 5.9ی پشكنینه‌كان پۆزه‌تیڤ ده‌رده‌چن، ستانده‌رد كه‌متره له لەسەدا 5 به به‌راورد به لەسەدا 1.6 له سه‌ره‌تای ئه‌و په‌تایه‌دا.\nئەوەشی خستەڕو: توانای گواستنه‌وه‌ی ڤایرۆسه‌كه له یه‌كێكه‌وه بۆ 1.7ه‌و ئه‌مه‌ش زۆره‌و له ئاستی ستانده‌ردی جیهانی زیاتره، به‌پێی پێوه‌ری جیهانی پێویسته 1 بۆ كه‌متر له 1 بێت.\nباسی لەوەش كردوە كە حاڵه‌ته نوێیه‌كان به‌شێوه‌یه‌كی توندترن له روی نیشانه‌و زیادبونی رێژه‌ی مردن بە رێژەی لەسەدا 3.4 و كتوپڕی حاڵه‌ته‌كان زیاتر بوه.\nپێشبینیشی كرد كە تا مانگی شوباتی 2021 له هه‌رێمی كوردستان 119 هه‌زارو 487 حاڵه‌تی توشبون تۆمار بكرێن. وتیشی: ئه‌و كات پێویستمان به 6 هه‌زار و 30 قه‌ره‌وێڵه ده‌بێت له یه‌ك كاتدا. هه‌روه‌ها پێویستمان به 2 هه‌زار و 500 پشكنین ده‌بێت له رۆژێكدا، واته پێویسته 525 هه‌زار و 742 پشكنین ئه‌نجام بدرێن. هه‌روه‌ها پێویستمان به 716 هه‌زار و 920 كه‌لوپه‌لی خۆپارێزی كه‌سی ده‌بێت. له حاڵێكدا ئه‌گه‌ر هه‌مو نه‌خۆشه‌كان له نه‌خۆشخانه چاره‌سه‌ر بكرێن.


ئەستێرە گەنجەکەی بەرازیل بەرەو ئیسپانیا هەنگاو ئەنێت\n11/1/2020 03:48 PM\n"رینیر" ئەستێرەی تەمەن 17 ساڵی یانەی فلامینگۆی بەڕازیلی رۆژی رابردوو تاقیکارییە پزیشکییەکانی یانەی ریاڵ مەدریدی ئەنجام دا. خەون و خەیاڵی ئەم یاریزانە بۆ ئەوەی پەیوەست بێت بە یانە بەناوبانگەی ئیسپانیاوە، رۆژ لەدوای رۆژ خەریکە لەڕاستی نزیک ئەبێتەوە. 8 رۆژی دیکە تەمەنی "رینیر" ئەبێت بە 18 ساڵ و ریاڵ مەدرید بەشێوەی فەرمی ئەم یاریزانه ئەخاتە ناو لیستی یاریزانەکانی خۆیەوە.\nدوو یانەی ریاڵ مەدرید و فلامینگۆ هەفتەی رابردوو بۆ گواستەنەی "رینیر" رێککەوتن و ریاڵ مەدرید بۆ کڕینی ئەم یاریزانه 30 ملیۆن یۆرۆی خەرج کردووە. لەم بڕە پارەیه، 24 ملیۆن یۆرۆ ئەدرێت بە یانەی فلامینگۆ، 3 ملیۆنی ئەدرێت بە خێزانەکەی "رینیر" و 3 ملیۆنەکەی دیکەی ئەدرێت بە "Agent/ بریکار"ـەکەی.\nرۆژی رابردوو تیمێکی پزیشکی لەلایەن ریاڵ مەدریدەوە گەیشتنە بەرازیل بۆ ئەوەی تاقیکاریی پزیشکی بۆ "رینیر" بکەن. ئەم یاریزانه لەئێستادا لەکەمپی یانەی نەتەوەیی بەڕازیل سەرقاڵی پرۆڤەیه، چونکە بڕیارە یانەی یاریزانی تەمەن 23 ساڵ بۆ خوارەوە لەپاڵەوانەتییەکدا کە لەهەفتەی داهاتووە دەست پێ ئەکات بەشدار بێت، بۆ ئەوەی خۆی بۆ ئۆلەمپیکی 2020ـی تۆکیۆ ئامادە بکات.\n"رینیر" لە مانگی فێبرییەوە و پاش کۆتایی پاڵەوانەتییەکە، لەگەڵ خێزانەکەی ئەڕۆن بۆ "مەدرید" بۆ ئەوەی چالاکییەکانی خۆی لە یانەی شاهانەدا دەست پێ بکات. "رینیر" ئەو چانسەی هەیە لە لە نیو وەرزی دوووهەمدا بگات به جاکێتی تایبەتی ریاڵ مەدرید.


لێدوانی بەکارھێنەر:Awat123 - ویکیپیدیا، ئینسایکڵۆپیدیای ئازاد\nبەخێرھاتی بۆ ویکیپیدیا Awat123!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەڕۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لەسەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٢٦٬٦٠٣ وتار و ١٣٧ بەشداربووی چالاکی ھەیە.\n-- > kushared (لێدوان) ٢٣:٤٧، ٢٤ی تشرینی یەکەمی ٢٠١٧ (UTC)\nئاڵا تاڵەبانی بۆ سڕینەوەی خێرا ھەڵبژێردرا[دەستکاری]\nتاگێک داندراوە لەسەر ئاڵا تاڵەبانی کە داوا دەکات کە بە خێرایی بسڕدرێتەوە لە ویکیپیدیا. ئەمە لەبەر ئەم ھۆکار(انە) کراوە:\nئەگەر پێت وایە ئەمە پەڕەیە نابێت بسڕدرێتەوە لەبەر ئەم ھۆکارە، لەوانەیە پێویست بکات ناڕەزایی دەرببڕیت بە بە سەردانکردنی پەڕەکە و کەرتە کردن لەسەر ئەو دوگمەیەی کە دەڵێت "دەربڕینی ناڕەزایەتی بەرامبەر بە سڕینەوە". کە ھەلێکت پێ دەدات بۆ ڕوونکردنەوەی ئەوەی کە بۆچی نابێت پەڕەکە بسڕدرێتەوە. بەھەرحاڵ، ئاگاداربە کە ھارکاتێک پەڕەیەک تاگی سڕینەوەی خێرای لێ درا، لەوانەیە بەبێ دواخستن بسڕدرێتەوە. تکایە خۆت تاگی سڕینەوە لە پەڕەکە لا مەبە. سەیری سیاسەتەکان و ڕێساکان بکە تاکو لە داھاتوودا ئەمە ڕوونەداتەوە. ئەگەر پەڕەکە سڕدراوەتەوە، و دەتەوێت بھێندرێتەوە بۆ باشتر کردنەوەی، تکایە پەیوەندی ببەستە لەگەڵ بەڕێوەبەرێکی سڕینەوە، ئەگەر لە پێشوودا ئەمەت ئەنجام داوە، تکایە چاوەڕێی وەڵام بە. ◂ ئێپین وتووێژ♬ ١٤:٢٦، ٢٥ی تشرینی یەکەمی ٢٠١٧ (UTC)\nیەکێتی نیشتیمانی بۆ سڕینەوەی خێرا ھەڵبژێردرا[دەستکاری]\nتاگێک داندراوە لەسەر یەکێتی نیشتیمانی کە داوا دەکات کە بە خێرایی بسڕدرێتەوە لە ویکیپیدیا. ئەمە لەبەر ئەم ھۆکار(انە) کراوە:\nئەگەر پێت وایە ئەمە پەڕەیە نابێت بسڕدرێتەوە لەبەر ئەم ھۆکارە، لەوانەیە پێویست بکات ناڕەزایی دەرببڕیت بە بە سەردانکردنی پەڕەکە و کەرتە کردن لەسەر ئەو دوگمەیەی کە دەڵێت "دەربڕینی ناڕەزایەتی بەرامبەر بە سڕینەوە". کە ھەلێکت پێ دەدات بۆ ڕوونکردنەوەی ئەوەی کە بۆچی نابێت پەڕەکە بسڕدرێتەوە. بەھەرحاڵ، ئاگاداربە کە ھارکاتێک پەڕەیەک تاگی سڕینەوەی خێرای لێ درا، لەوانەیە بەبێ دواخستن بسڕدرێتەوە. تکایە خۆت تاگی سڕینەوە لە پەڕەکە لا مەبە. سەیری سیاسەتەکان و ڕێساکان بکە تاکو لە داھاتوودا ئەمە ڕوونەداتەوە. ئەگەر پەڕەکە سڕدراوەتەوە، و دەتەوێت بھێندرێتەوە بۆ باشتر کردنەوەی، تکایە پەیوەندی ببەستە لەگەڵ بەڕێوەبەرێکی سڕینەوە، ئەگەر لە پێشوودا ئەمەت ئەنجام داوە، تکایە چاوەڕێی وەڵام بە. «Muhammed Tahaلێدوان ١٧:٣٧، ٢٥ی تشرینی یەکەمی ٢٠١٧ (UTC)\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:Awat123&oldid=547213»\nئەم پەڕەیە دواجار لە ١٧:٣٨ی ٢٥ی تشرینی یەکەمی ٢٠١٧ نوێ کراوەتەوە.


ئەپڵ پڕۆسەی کارکردن لە ماڵەوەی بۆ کارمەندانی سەرجەم ئۆفیسەکانی ڕاگەیاند – کەی ئای تی ئێن\nکۆکراوەی پاشبنەما گونجاوەکان لەگەڵ کامێرای پێشەوەی گالەکسی S10 نوێیەکان\nمۆبایلی Essential بە فەرمی وەستێندرا، و لەوانەیە نەوەیەکی تر لە ڕێگا بێت\nکەى کاتژمێرى هۆشمەندى Samsung Gear S2 ڕادەگەیەنرێت؟\n5 ئەپ بۆ ماوەیەکی کاتی بوونەتە خۆڕایی لە کۆگای ئەپ ستۆر\nئەپڵ 9, ئازار 2020\nبە هۆی کارەساتی ڤایرۆسی کۆرۆناوە، کە بەشێک لە ویلایەتەکانی ئەمریکاشی گرتەوە، کۆمپانیای ئەپڵ پڕۆسەی کارکردن لە ماڵەوەی بۆ کارمەندانی سەرجەم ئۆفیسەکانی ڕاگەیاند.\nتیم کوک، بەڕێوەبەری گشتی کۆمپانیای ئەپڵ، لە بەیاننامەیەکدا بە کارمەندەکانی کۆمپانیاکەی ڕایگەیاندووە کە سەرجەم کارمەندی ئۆفیسەکانیان سەرپشک دەکەن تاوەکو لە ماڵەوە بکەن لە نێوان ڕێکەوتی 9 تاوەکو 13 ـی ئەم مانگە. بەیاننامەکەی ئەپڵ دەڵێت ئەم بڕیارە بە مەبەستی کەمکردنەوەی چڕی هاوڵاتیان و ڕێگری کردن لە بڵاوبوونەوەی زیاتری ڤایرۆسی COVID-19 ـی ناسراو بە کۆرۆنایە.\nهاوکات کۆمپانیاکە ڕایگەیاندووە هەژمارکردنی بڕە پارەی کاتژمێرەکانی کارکردن ئەو کارمەندانەش دەگرێتەوە کە لە ماڵەوە کار دەکەن و ئەو بڕە پارەیەیان لێ نابڕدرێت.\nئەم بڕیارە، سەرجەم کارمەندانی ئۆفیسەکانی کۆمپانیاکە لە بەشێکی زۆری ئەمریکا و تەنانەت ئەوروپاش دەگرێتەوە. ئەمە لە کاتێکدا دێت کە هەفتەی ڕابردوو ئەپڵ بە کارمەندانی ئۆفیسەکانی خۆی لە ناوچەکانی کالیفۆڕنیا و سێتڵ ڕاگەیاندبوو تاوەکو لە ماڵەوە کار بکەن و نەیەنە ئۆفیس.\nمانگی ڕابردوو، ئەپڵ سەرجەم ئۆفیس و کۆگا فەرمییەکانی خۆی لە وڵاتی چین بە هۆی کارەساتی ڤایرۆسی کۆرۆناوە داخست، بەڵام لە چەند هەفتەی ڕابردوودا بەشێک لەو ئۆفیس و کۆگایانەی خۆی لە وڵاتەکە کردەوە کە دایخستبوون.\nتاگەکان Apple Apple Store ئەپڵ Coronaviruses ڤایرۆسی کۆرۆنا هەواڵ


هەواڵی ناڕەزایەتییە کرێکاریی و جەماوەرییەکان … ئامادەکردنی: ئاراس ڕەشید – بۆپێشەوە\nبۆپێشەوە بە PDF\nهەواڵی ناڕەزایەتییە کرێکاریی و جەماوەرییەکان … ئامادەکردنی: ئاراس ڕەشید\nLast updated کانونی یەکەم 3, 2019\nهەواڵی ناڕەزایەتییە کرێکاریی و جەماوەرییەکان\nئامادەکردنی: ئاراس ڕەشید\nجووتیارەکان لە پاریس هەندێک لە ڕێگاکان دادەخەن وەک ناڕەزایەتی لە بەرامبەر سیاسەتەکانی حکومەتی ماکرۆن.\nپتر لە هەزار تراکتۆر هەندێک لە ڕێگاکانی پاریسیان داخست، و کەرەیان لەناو شەقامی شانزلیزیا بڵاوکردەوە. بەم شێوەیە جوتیارانی فەرەنسا ڕۆژی چوارشەممە ٢٧ی نۆڤەمبەر توڕەیی خۆیان لەبەرامبەر سیاسەتەکانی حکومەتی فەرەنسی دەربڕی. جوتیاران داوا لە نەقابەکانیان دەکەن بە بینینی سەرۆکی فەرەنسا ئیمانۆئیل ماکرۆن بۆ دەربڕینی ناڕەزایەتی لە بەرامبەر سیاسەتەکانی حکومەت کە پێیان وایە زەرەر بە جوتیاران دەگەیەنێت.\nیەکێک لە جوتیارەکان ئەم شیعارەی بە تراکتۆرەکەیەوە هەڵواسیبوو” ماکرۆن وەڵاممان دەرەوە! جوتیاران ڕزگار کە”.\nئەم بزووتنەوانە لە فەرەنسا لە زیادبووندایە هەروەک بزووتنەوەی ئێلەگ زەردەکان و ناڕەزەیەتیە جۆراوجۆرە کۆمەڵایەتیەکان بەڕووی سەرۆک ماکرۆن.\nهۆنکۆنگ و بەردەوامی ناڕەزایەتیەکان.\nماوەی دوو هەفتە زانکۆ بوو بە مەیدانی جەنگ لە نێوان پۆلیس و خۆپیشاندەرانی هۆنک کۆنغ کە داوای دیموکراسی دەکەن. چالاکوانان بۆجارێکیتر خۆیان ئامادە دەکەنەوە بۆ ڕێکخستنی خۆپیشاندانی تازە. ئەمەش دوای ئەوە هات کە دەسەڵاتدارانی چین و حاکمی شاری کاری لام ڕەتیانکردەوە کە پاشەکشە بکەن لە سیاسەتەکانیان. ئەمە سەرەڕای ئەوەی کە حزبەکانی داکۆکیکار لە دیموکراسی! سەرکەوتنێکی گەورەیان بەدەستهێنا لە هەڵبژاردنەکانی شارەوانی لە هەفتەی ڕابردوو.\nکۆتایی هاتنی گەمارۆی زانکۆ\nڕۆژی هەینی پۆلیس ڕایگەیاند کە گەمارۆی سەر زانکۆی پۆلیتەکنیک کۆتایی هات، دوای ئەوەی وەرزێکی توندوتیژی بزووتنەوەی ناڕەزایەتی بوو لە هۆنکۆنگ.\nدوای ئەوەی حەرەمی زانکۆ بووە جێگای پێکدادانی نێوان خۆپیشاندەران و پۆلیس و بەکارهێنانی تیروکەوان ڕم هاویشتن و شووشە فڕێدان. ڕۆژانی ١٦ و ١٧ی نۆڤەمبەر درێژترین ڕووبەڕووبوونەوە ڕوویدا لە نێوان خۆپیشاندەران و پۆلیس لەسەرەتای دەستپێکردنی ناڕەزایەتیەکان لە حوزەیرانی ڕابردوو.\nپاش ئەوەی زوربەی خۆپیشاندەران زانکۆیان بەجێهێشت، و پۆلیس توانی بچێتە ناو حەرەمی زانکۆ و دەستبگرێت بەسەر پتر لە ٤٠٠٠ بۆمبی مۆلوتۆڤ و چەکی دیکە، دوای ئەوەی خۆپیشاندەران بۆماوەی ٢ هەفتە دەستیانگرتبوو بەسەر زانکۆکەدا.\nدانیشتوانی هۆنک کۆنگ چین تاوانبار دەکەن بە سەرکوتکردنی ئازادیەکان. ناڕەزایەتیەکان دوای ئەوە هاتن کە پرۆژە یاسایەک پێشکەشکرا تێدا دەتوانرا کەسانی داواکراوی سیاسی ڕادەستی دەسەلاتدارانی چین بکرێنەوە. بەڵام ئەو یاسایە ڕەتکرایەوە. ناڕەزایەتیەکان بەردەوام بوون و ئاستی داواکاریەکان بەرزبۆوە بۆ جێبەجێکردنی دیموکراسی و پرسینەوە لە پۆلیس. لەو ماوەیەدا پۆلیس نزیکەی ٥٨٠٠ کەسی دەستگیر کردووە و پەنجەی تۆمەتبارکردنی بۆ ١٠٠٠ کەس درێژکردووە. پۆلیس نزیکەی ١٢٠٠٠ بۆمبی فرمێسک ڕێژی هاویشتووە.\nبەڵام پەکین ئەوە ڕەتدەکاتەوە کە دەیەوێت ئازادیەکان سەرکوت بکات و ناڕەزایەتیەکان بە ” شۆڕشی ڕەنگاوڕەنگ” ناوزەد دەکات و کە دەستی دەرەکی هاندەرە و دەیەوێت ئارامی ئەو ناوچەیە تێکبچێت..\nمانگرتنی کراوەی نەقابەی وێستگەی وزە لە لوبنان\nڕۆژی ٥ شەممە ٢٨ی نۆڤەمبەر نەقابەی خاوەن وێسگەکانی وزە لە لوبنان مانگرتنی کراوەیان ڕاگەیاند.\nبڕیاری نەقابە دوای ئەو زەرەرە زۆرە هات کە ئەو کەرتە لێی کەوتووە لە ئەنجامی بوونی دوو جۆرە بەها بۆ نرخی دۆلار لە بازاڕ، و پابەند نەبوونی بانکەکانی لوبنان و کۆمپانیاکانی هاوردەکردنی جۆرەکانی نەوت بەو ڕێکەوتنە. نەقابە ئاماژەی بەوەدا کە ئەوان زۆر چاوەڕێیان کرد بۆئەوەی چاویان بکەوێت بە سەرۆک کۆمار بەڵام ئەوە ڕووینەدا بۆیە ناچار ئەو بڕیارەیاندا.\nبانکەکان و کۆمپانیاکانی هاوردەکردنی نەوت و بەنزین و وزە ڕێکەوتن لەسەر ڕادەستکردنی سووتەمەنی بە خاوەن وێسگەکان بە بڕی پێویست بە لیرەی لوبنانی نەک بە دۆلار، هەروەها بەپێی خشتەیەک کە نرخی ڕەسمی لەسەر بێت لەلایەن وەزارەتی وزە و ئاو دەرچووبێت، و وێسگەکان پەیوەستبن بە فرۆشتنی بە هاوڵاتیان بە لیرەی لوبنانی و بەنرخی دیاریکراو.\nهەروەها حکومەت بەوە تاوانبار دەکرێت کە هیچ یەکێک لەو بەڵێنانەی کە سەرۆک وەزیران داویەتی جێبەجێ نەکراون، و وەزارەتی وزە و ئابووری و دەزگاکانی پەیوەست بەو دۆزە هیچ کارێکیان نەکردوە بۆ پاراستنی بەرژەوەندیەکانی ئێمە. بەوبۆنەوە ڕۆژی ٤ شەممە قەرەباڵەغیەکی زۆر کەوتە سەر بەنزینخانەکان و زۆرێکیان ناچار بەداخستن بوون بەبۆنەی بڵاوبوونەوەی مانگرتنەکە.\nهاوردەکاران ڕووبەڕووی ئاستەنگی گەورە دەبنەوە لە گۆڕینەوەی لیرەی لوبنانی بە دۆلار بە نرخی ڕەسمی کە دەکاتە ١٥٠٧.٥لیرە لەبەرامبەر دۆلارێک.\nدڵەڕاوکێ کەوتۆتە ناو بازاڕی دارایی لەئەنجامی دروستبوونی بازاڕی ڕەش بۆ گۆڕینەوەی لیرە بۆ دۆلار.\nخۆپیشاندان و ناڕەزایەتیەکانیش لە بەیروت بۆ ٤٤ هەمین ڕۆژ بەردەوام بوون. داوای دروستکردنی حکومەت دەکەن بۆ چارەسەرکردنی هەلومەرجی سیاسی و ئابووری نالەباری خەڵک.\nلوبنان لە ١٧ی ئۆکتۆبەرەوە رووبەڕووی ناڕەزایەتی و خۆپیشاندانی جەماوەری بۆتەوە و داوای دروستکردنی حکومەتی تەکنۆکرات دەکەن، و داوای هەڵبژاردنی پێشوەختە دەکەن، لەگەڵ کەمکردنەوەی تەمەنی بەشداریکردن بۆ ١٨ ساڵ و چارەسەرکردنی هەلومەرجی ئابووری و گەڕاندنەوەی ئەو سەروەتە بەتالان بردراوە و لێپێچینەوە لە گەندەڵکاران و سزادانیان. جەختیش لەوە دەکەنەوە کە بەردەوام دەبن تاوەکو بەدەستهێنانی داواکاریەکانیان.\nئەنوەر نوری: من پێم وایە کردار و ئامانجی حزبەکانی بزووتنەوەی…\nAbdulla Mahmud\t تشرینی یەکەم 15, 2020 0\nکاکە لاو تەحسین: ڕیفراندۆم لە بنەمادا بۆ فشار بوو نەوەك بۆ…\nرەنج نەوزاد:ڕێژەی دووبارەبوونەوەی خيانەتی نيشتيمانی و…\nجیهاد محەمەد: پرۆسەی پەروەردە لە کوردستاندا پەروەردەیەکی…\nAbdulla Mahmud\t تشرینی یەکەم 1, 2020 0\nهیوا عەساف: به‌ئه‌هلیكردنی خوێندن ده‌بێته هۆی…\nئەفسانە یان فاشیزم….گفتوگۆ لەگەڵ ڕێبوار ئەحمەد،…\nAbdulla Mahmud\t ئیلول 24, 2020 0\nشوان گەردی: هێزه سیاسییه چه‌په‌كان له ڕووی كردارییه‌وه…\nAbdulla Mahmud\t ئیلول 16, 2020 0\nنەوزاد ساڵح: ئەبێت خەڵکی ڕاپەڕیو و شۆرشگێڕ بیر لە…\nکاوە کەریم: کردەوەی تیرۆریستی ١١ی سێپتەمبەر هەلێکی تازەی…\nAbdulla Mahmud\t ئیلول 11, 2020 0\nسامان کەریم: “جەنگی دژی تیرۆر” خۆی لە خۆیدا…\n” ھیچ شوێنێک نییە بەوێنەی ماڵ بۆ مرۆڤ “ نووسینی: هاڤین…\n“دەستدرێژی سێکسی و کاریگەرییە نەرێنیەکانی”\nتوندوتیژی بۆکێ و دژی کێ؟\n“ژنان لە زۆر بواردا لە لایەن پیاوانی ڕووناكبیرەوە…\nهاوسەرگیری و خۆشەویستی مافی سەرەتایی هەر مرۆڤێکە\nبەشداریی ژن لە ئیدارە و سیاسەتدا “\nقوربانیانی نائەمنی شوێنی کار\nمانگرتن و کۆبونەوەی شکۆداری کرێکارانی نیشگری هەفت تەپە دوو…\nتەموز 1, 2020\nنامەیەکی کراوە بۆ سەرۆکی حکومەتی هەرێمی کوردستان!\nنیسان 3, 2020\nشوبات 2, 2020\nهەواڵی ناڕەزایەتییە کرێکاریی و جەماوەرییەکان ئامادەکردنی:…\nکانونی دووهەم 16, 2020\nهەشت کرێکار لە ماوەی کەمتر لە دوومانگدا بەهۆی نائەمنی شوێنی…\nکانونی یەکەم 15, 2019\n© 2020 - بۆپێشەوە. All Rights Reserved.


دوهی کوبا و ئیرۆ ئوکرائینا پا کانێ کورد!؟ – Malame\nدوهی کوبا و ئیرۆ ئوکرائینا پا کانێ کورد!؟\n116 ئێك خوله‌ك\nب سەرپێهاتیا دیرۆکێ دیار دبیت، کو تا نوکە ئەم نکارین رەوشا خوە فام بکەین، چونکو پرسگرێکا گەلێن پاشڤەروو دوورهێلێ خوە ب هزرێن خەلکی دخوینن. وەک نموونە، بنێرە کوردان د ئەزموونا خوەیا تەڤگەرێن نەتەوەیێن کوردی دا، گەنگەشە ل سەر نموونێن سەرکەتیێن ژ دەرڤەی سینۆرێن خوە/ “کوبا، ڤێتنام، چین و…” دکرن، بەلێ د هەمان دەم دا، ل سەر نموونێن شکەستنێن ئەزموونێن کوردی/ “ژ شێخ مەحموود، تاکو قازی محەمەدی” نەراوستیاینە!\nئیرۆ ژی ل سۆسیال مەدیایێ بنێرە، مە چەند تیۆرزان و شرۆڤەکار ل سەر ناکۆکیێن رووسیا و ئوکرائینا هەنە، بەلێ هەمان ئەڤ بەرێزە ل سەر رەوشا کمباخا ناڤمالا کوردی و ناکۆکیێن دژوارێن هەڤلێر و بەغدا نائاخڤن. “هەروەکو کورد دبێژن، هەوە گێرە ژ خوە چێکرن، ڤێجا گەرا رووسیا و ئوکرائینایە!” مخابن ئەڤ شرۆڤەکارێن مە ژ دەرڤەی دلینی و کینێ، تشتەکێ بابەتی و دوورهێلی نکارن/ نزانن ل سەر پرۆژە و چارەسەریێن مالا کوردی و ئاستەنگێن هەڤلێر و بەغدا بێژن! ئانکو ل گۆر ڤێ رەوشا دیرۆکا مە تێرا دەربازبووی/ دەرباز دبیت، مە تیۆرزانەک سیاسی/ هشمەند نەبوویە، بکاریت رەوش و پێشهاتێن کوردان وەک “داڤەکرن، راڤەکرن و پێشبینی” بەرچاڤ بکەت. ب گشتی، ئارێشا هەرە سەرەکی، مە چ تیۆرێن سیاسی نینن، بکارین رەوشا خوە پێ هەڤسەنگ بکەین. ئەگەر ئەم کورد خوە دگەل فەلستینێ ژی، د هێلا هزر و تیۆرا شۆرشێ دا هەڤبەر بکەین، ئەم گەلەک هەژارین، هەروەک نموونە ل تەڤگەرا فەلستینێ بنێرە، چەند تیۆرزان “ناجی عەلوەش، نایف حەواتمە، جورج حەبەش، ئەحمەد بەرقاوی، وائێل حەلاق، غازی سۆرانی، ئیبراهیم ئەبراش، سەلامە کیلە، مونیر شەفیق و…” هەبوون.\nئەڤ رەوشا ئیرۆ گەلێ مە تێرا دبۆریت، دوورهێل و سیستەمەک رەشبین بەرهەڤکریە، کو ل هەردەرێ بێهیڤیبوونێ چادرا خوە ڤەدایە. ئێدی ئەڤ رەوشە دخوازیتە تیۆرزانەکێ سیاسی، نەک چالاکڤانەکێ سیاسی، داکو بکاریت نەخشەرێکا بیاڤێن گوهەرینێن جڤاکی، سەنتا گوهەرینێ و سروشتێ هلبژارتنێن بەردەست، وەک گرێکان داڤە و راڤە بکەت. وەک یا دیار، چاڤدێرێن مە یێن سیاسی، خوە ل هەمبەر ڤێ رەوشا دژوار لاواز دبینن، چونکو شیانێن نژنینا تێهزرکرنێن پاشەرۆژێ نینن. ب ئەنجام، رەوشا مە بۆ هەموو ئەگەران، تا شەرێن براکوژی و هلوشیانێ ژی یا بەرهەڤە! ئەڤ بێدادی و هەڤرکیا نە رەوایا د ناڤبەرا پێکهاتێن گەلێ مە دا دهێنەکرن، تەڤ دەرگەهێن وێرانکرنێ ل بەر پاشەرۆژێ ڤەدکەت. ب کورتی، رەوشا کوردستانێ/ باشوورێ کوردستان، ل بەر خوە دوبارەکرنا تراژیدیێن جەرگبرە!


بۆچی دامەزرێنەری "تیسلا" داوای لەفۆڵۆوەرەكانی كرد هەژماری فەیسبووكیان بسڕنەوە؟\n13/02/2020 460 جار خوێندراوه‌ته‌وه\nئیلۆن ماسك دامەزرێنەری كۆمپانیای تێسلا داوای لە فۆڵۆوەرەكانی تویتەری كرد بەوەی هەژمارەكانیان لە تۆڕی كۆمەڵاتی فەیسبووك بسڕنەوە.\nماسك لە تویتێكدا و لە وەڵامی تویتێكی ساشا بارۆن كۆهینی ئەكتەری كۆمێدی، كە وێنەی مارك زوكەربێرگی لەسەر شێوەی پەیكەری ئیمپراتۆر دانابوو، تێیدا نووسیویەتی: ئێمە ڕێگە نادەین كەسێك كۆنترۆڵی ئاوی 2.5 ملیار كەس بكات، ڕێگە نادەین كەس كۆنترۆڵی كارەبای 2.5 ملیار كەس بكات، ئەدی چۆن رێگە دەدەین كەسێك كۆنترۆڵی زانیارییەكانی 2.5 ملیار كەس بكات؟\nدامەزرێنەری تێسلا ئەوەشی نووسیوە: دەبێت فەیسبووك لەلایەن حكومەتەكانەوە رێكبخرێت نەك لەلایەن ئیمپراتۆرێكەوە.\nئەوە یەكەمجار نییە، كە ماسك هێرش دەكاتە سەر كۆمپانیای فەیسبووك، بەڵكو دوای ئابرووچوونەكەی "كامبریج ئەنالیتیكا" هەژماری تێسلا و سپەیس ئێكسی لە تۆڕی كۆمەڵایەتی فەیسبووك سڕییەوە.\nساڵی رابردوو، كۆمسیۆنی فیدراڵی ئەمەریكی بەهۆی پێشێلكردنی تایبەتمەندییەكانی بەكاربەران سزای پینج ملیار دۆلاری بەسەر فەیسبووكدا سەپاند، ئەویش بە دزینی داتای ٨٧ ملیۆن بەكاربەر لەگەڵ كۆمپانیای راوێژكاری سیاسی بەریتانیاو كۆكردنەوەی داتای "كامبریج ئەنالیتیكا".


ناوچەی ناوەندی شارستانی ورمێ - ویکیپیدیا، ئینسایکڵۆپیدیای ئازاد\nCentral District Urmia County\nبخش مرکزی شهرستان ارومیە\nنەخشەی پێکھاتەی نەتەوەیی ناوچەی ناوەندی شارستانی ورمێ\nپۆتانەکان: 37°33′00.5″N 45°04′34.5″E / 37.550139°N 45.076250°E / 37.550139; 45.076250پۆتانەکان: 37°33′00.5″N 45°04′34.5″E / 37.550139°N 45.076250°E / 37.550139; 45.076250\n١٬٥٦٨ کیلۆمەتری چوارگۆشە (٦٠٥ میلی چوارگۆشە)\nناوچەی ناوەندی شارستانی ورمێ لە دابەشکاریی کارگێڕیی ئێراندا، یەکێک لە پێنج ناوچەی شارستانی ورمێیە لە پارێزگای ورمێ لە ڕۆژھەڵاتی کوردستان لە ئێران.\n٢.١ دانیشتوانی گوندەکان\n٢.٢ دانیشتوانی شاری ورمێ\n٢.٣ دانیشتوانی ناوچەکە\n٤.١ گوندەواری بەراندێز\n٤.٢ گوندەواری چەمێ بەراندێزا ئەڤراز\n٤.٣ گوندەواری چەمێ بەراندێزا نشیو\n٤.٤ گوندەواری تورکەمان\n٤.٥ گوندەواری بەکشلوچای\n٤.٦ گوندەواری دۆڵ\n٤.٧ گوندەواری نازیا نشیو\n٤.٨ گوندەواری باشقەڵا\n٤.٩ گوندەواری چەمێ ڕەوزە\n٤.١٠ پێکھاتەی نەتەوەی گوندەکان\n٤.١٠.١ گوندە کوردەکان\n٤.١٠.٢ گوندە ئازەریەکان\n٤.١٠.٣ گوندە ئاشوورییەکان و ئەرمەنییەکان\n٤.١٠.٤ گوندە یارسانەکان\n٤.١٠.٥ گوندە کورەسوننیەکان\n٤.١٠.٦ گوندە کورد و ئاشوورییەکان و ئەرمەنییەکان\n٤.١٠.٧ گوندە ئازەری و ئاشوورییەکان و ئەرمەنییەکان\n٤.١٠.٨ گوندە کورد و کورەسوننییەکان\n٤.١٠.٩ گوندە کورد و ئازەری و کورەسوننییەکان\n٤.١٠.١٠ گوندە کورد و ئازەرییەکان\n٤.١٠.١١ گوندە کورد و ئازەری و ئاشوورییەکان و ئەرمەنییەکان\n٤.١٠.١٢ گوندە کورد و یارسان و ئازەری و کورەسوننییەکان\nئەم ناوچەیە لە نۆ گوندەوار پێکھاتووە:\nناوەندی ئەم ناوچەیە شاری ورمێیە.\nبەپێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم ناوچەیە (٧٠٢,٠٣٣) کەس (٣٥٦,١٢٥)نێر و (٣٤٥,٩٠٨)مێ و (١٨٤,٥٧٦)خێزان پێکھاتووە.\nدانیشتوانی ئەم ناوچەیە لە کورد و ئازەری و ئاشوورییەکان و ئەرمەنییەکان و کورەسوننی و یارسان پێکھاتووە.\nژمارەی دانیشتوانی گوندەکانی ئەم ناوچەیە دەکاتە (١٢٤,٧٢٦)کەس کە بەپێی نەتەوە ئاوھا پێکھاتووە:\nژمارەی کورد: (٦٥,٧٧٧)کەس کە دەکاتە ڕێژەی (٥٢,٧٪)ی دانیشتوانی گوندەکان.\nژمارەی ئازەری: (٤٢,٧١٧)کەس کە دەکاتە ڕێژەی (٣٤,٢٪)ی دانیشتوانی گوندەکان.\nژمارەی کورەسوننی: (٩,٧٧٦)کەس کە دەکاتە ڕێژەی (٧,٨٪)ی دانیشتوانی گوندەکان.\nژمارەی یارسان: (٣,١٠٢)کەس کە دەکاتە ڕێژەی (٢,٦٪)ی دانیشتوانی گوندەکان.\nژمارەی ئاشوورییەکان و ئەرمەنییەکان: (٣,٣٥٤)کەس کە دەکاتە ڕێژەی (٢،٧٪)ی دانیشتوانی گوندەکان.\nدانیشتوانی شاری ورمێ[دەستکاری]\nژمارەی کورد: (٣٤٦,٣٨٤)کەس کە دەکاتە ڕێژەی (٦٠٪)ی دانیشتوانی شاری ورمێ.\nژمارەی ئازەری: (٢٠٢,٠٥٨)کەس کە دەکاتە ڕێژەی (٣٥٪)ی دانیشتوانی شاری ورمێ.\nژمارەی ئاشوورییەکان و ئەرمەنییەکان: (٧,٧٩٣)کەس کە دەکاتە ڕێژەی (١,٣٥٪)ی دانیشتوانی شاری ورمێ.\nژمارەی جوو: (١,٤٤٣)کەس کە دەکاتە ڕێژەی (٠,٢٥٪)ی دانیشتوانی شاری ورمێ.\nژمارەی یارسان: (١,١٥٥)کەس کە دەکاتە ڕێژەی (٠,٢٪)ی دانیشتوانی شاری ورمێ.\nژمارەی بەھای: (١,١٥٥)کەس کە دەکاتە ڕێژەی (٠,٢٪)ی دانیشتوانی شاری ورمێ.\nژمارەی دانیشتوانی ناوچەکە بە (شاری ورمێ و گوندەکان)ەوە دەکاتە (٧٠٢,٠٣٣)کەس کە بەپێی نەتەوە ئاوھا پێکھاتووە:\nژمارەی کورد: (٤١٢,١٦١)کەس کە دەکاتە ڕێژەی (٥٨,٧٪)ی دانیشتوانی ناوچەکە.\nژمارەی ئازەری: (٢٤٤,٧٧٥)کەس کە دەکاتە ڕێژەی (٣٤،٨٪)ی دانیشتوانی ناوچەکە.\nژمارەی کورەسوننی: (٢٧,٠٩٥)کەس کە دەکاتە ڕێژەی (٣،٨٪)ی دانیشتوانی ناوچەکە.\nژمارەی ئاشوورییەکان و ئەرمەنییەکان: (١١,١٤٧)کەس کە دەکاتە ڕێژەی (١،٥٪)ی دانیشتوانی ناوچەکە.\nژمارەی یارسان: (٤,٢٥٧)کەس کە دەکاتە ڕێژەی (٠،٦٪)ی دانیشتوانی شاری ورمێ.\nژمارەی جوو: (١,٤٤٣)کەس کە دەکاتە ڕێژەی (٠،٣٪)ی دانیشتوانی شاری ورمێ.\nژمارەی بەھای: (١,١٥٥)کەس کە دەکاتە ڕێژەی (٠،٣٪)ی دانیشتوانی شاری ورمێ.\nپێکھاتەی ناوچەی ناوەندی شارستانی ورمێ لە (٢٠٠٦)دا\nناوچەی ناوەند ھاوسنوورە لەگەڵ ئەم ناوچانە:\nلە باکوورەوە لەگەڵ ناوچەی نازی.\nلە باشوورەوە لەگەڵ ناوچەی ناوەندی شارستانی شنۆ و ناوچەی ناوەندی شارستانی نەغەدە و ناوچەی محەممەدیار .\nلە ڕۆژاواوە لەگەڵ ناوچەی سلیوانا.\nژمارەی گوندەکانی ئەم ناوچەی (٢٩٢) گوندە کە بەپێی پێکھاتەی نەتەوەی ئاوھا دابەش بوون:\nگوندە کوردەکان: (٦٣) گوند.\nگوندە ئازەرییەکان: (٧٤) گوند.\nگوندە کورەسوننییەکان: (٢) گوند.\nگوندە یارسانەکان: (٧) گوند.\nگوندە ئاشوورییەکان و ئەرمەنییەکان: (٦) گوند.\nگوندە کورد و مەسیحییەکان: (١) گوند.\nگوندە ئازەری و ئاشوورییەکان و ئەرمەنییەکان: (٥) گوند.\nگوندە کورد و کورەسوننییەکان: (٧) گوند.\nگوندە کورد و ئازەری و کورەسوننییەکان: (٨) گوند.\nگوندە کورد و ئازەرییەکان: (١٠٩) گوند.\nگوندە کورد و ئازەری و مەسیحییەکان: (٥) گوند.\nگوندە کورد و یارسان و ئازەری و کورەسوننییەکان: (٤) گوند.\nئەم ناوچەیە لە (٩) گوندەوار پێکھاتووە:\nگوندەواری چەمێ ڕەوزە.\nگوندە کورد و ئاشوورییەکان و ئەرمەنییەکان: (١) گوند.\nپێکھاتووە لە ٦٣ گوند.\nپێکھاتووە لە ٧٤ گوند.\nگوندە کورد و ئاشوورییەکان و ئەرمەنییەکان[دەستکاری]\nگوندە ئازەری و ئاشوورییەکان و ئەرمەنییەکان[دەستکاری]\nگوندە کورد و ئازەرییەکان[دەستکاری]\nپێکھاتووە لە ١٠٩ گوند.\nگوندە کورد و ئازەری و ئاشوورییەکان و ئەرمەنییەکان[دەستکاری]\nگوندە کورد و یارسان و ئازەری و کورەسوننییەکان[دەستکاری]\nوەرگیراو لە «https://ckb.wikipedia.org/w/index.php?title=ناوچەی_ناوەندی_شارستانی_ورمێ&oldid=837640»\nئەم پەڕەیە دواجار لە ١٥:٣٦ی ١٢ی ئەیلوولی ٢٠٢١ نوێ کراوەتەوە.


له دووزخورماتوو سه‌رووی 200 كه‌س له لایه‌ن حه‌شدی شه‌عبی رفێنراون و تیرۆر كراون\nكه‌سوكاری رفێنراوانی خورماتوو له‌بری دادگا، له ده‌رگای قایمقام ده‌ده‌ن بۆ ئازادكردنی رۆڵه‌كانیان له ده‌ستی میلشیا شیعه‌كان، له سه‌ره‌تای هاتنی هێزه‌كانی حه‌شدیش بۆ خورماتوو، زیاتر له 200 هاووڵاتی تیرۆر كراون یان رفێنراون.\nئه‌مڕۆ ژماره‌یه‌ك كه‌سوكاری رفێنراوانی سنووری خورماتوو به "وشه"یان راگه‌یاند، له‌بری دادگا هانایان بۆ یه‌كه‌ی كارگێڕیی ناوچه‌كه‌یان بردووه.\nئه‌وان كه له كورد و عه‌ره‌بی سوننه پێك دێن، له ترسی حه‌شدی شه‌عبی نه‌یانوێرا ناویان ئاشكرا بكه‌ن و گوتیان 12 كه‌سیان له ماوه‌ی دوو هه‌فته‌دا له‌لایه‌ن هێزه‌كانی حه‌شدی شه‌عبییه‌وه رفێنراون و سۆراغیان نییه.\nمحه‌مه‌د فایه‌ق، گوته‌بێژی فه‌رمی قایمقامیه‌تی شارۆكه‌ی خورماتوو به "وشه"ی راگه‌یاند، ئێمه له‌گه‌ڵ كۆمه‌ڵێك له كه‌سوكاری رفێنراوان كۆ بووینه‌ته‌وه بۆ گوێگرتن له داخوازییه‌كانیان.\nهه‌روه‌ها گوتی، "له‌گه‌ڵ پۆلیسی شارۆكه‌كه‌یش كه‌وتینه گفتوگۆ بۆ ئه‌وه‌ی له‌سه‌ر داخوازیی كه‌سوكاری رفێنراون كه‌سانی رفێنراو ئازاد بكرێن."\nبه‌پێی ئاماره‌كانی ئه‌و به‌رپرسه، له‌م مانگه‌دا زیاتر له 11 هاووڵاتی رفێنراون و هاووڵاتییه‌كیش تیرۆر كراوه. ئه‌و گوتی له رێگه‌ی گفتوگۆ و داواكارییه‌وه له‌گه‌ڵ هێزه‌كانی حه‌شدی، توانراوه شه‌ش هاووڵاتی ئازاد بكرێن، به‌ڵام ئه‌وانه‌ی به‌ر له‌م مانگه رفێنراون سۆراغیان نییه.\nهاوكات موقه‌ده‌م فاڕووق ئه‌حمه‌د، به‌ڕێوه‌به‌ری ئاسایشی شارۆكه‌ی خورماتوو بۆ "وشه" ئاشكرای كرد، له سه‌ره‌تای هاتنی هێزه‌كانی حه‌شدی شه‌عبییه‌وه بۆ خورماتوو، تا ئێسته 100 كه‌س تیرۆر كراون و 100 كه‌سی تریش له ناوچه‌كه رفێنراون .


تەحریر شام دەستبەدەگرێت به‌سەر موڵکوماڵی مەسیحیەکانی ئیدلیبدا\nئەو هاوپەیمانێتیە توندڕەوە بانگەوازی بۆ ئەو کەسانە کردووە کە له خانووی مەسیحیەکاندان یان بەڕێوەیان دەبەن و فەرمانی پێکردوون موڵکەکانیان بدەن بەدەستەوە.\nئەم وێنەیە کە 2014 گیراوە، دوو پیاوی به‌ته‌مه‌ن نیشاندەدات لەبەردەم کەنیسەیەكدان لە دەوروبەری ئیدلیب، کە ئاماژەی وێرانکاریی پێوەدیارە، پێشئەوەی رەمزە ئاینییەکانی لێبکرێتەوە و بکرێتە بازگەیەك بۆ تەحریر شام. [خاوەنی وێنە: مەحمود حاجی کامل]\nتەحریر شام دەستیکردووە بە جێبەجێکردنی پلانێك بۆ دەستبەسەرداگرتنی موڵکی دانیشتوانی پێشو و ئێستای مەسیحی لە پارێزگای ئیدلیب، چالاکوانێكی ناوچەکە وتی.\nچالاکوانێك لە ئیدلیب، مەحمود حاج کامل وتی هەموو ئەوانەی دەسەڵاتی بەڕێوەبردنی موڵکی مەسیحیەکانیان هەیە، بەهۆی کاری پارێزەری یان رێککەوتنی زارەکییه‌وه، بانگەوازیان پێگەیشتووە تا بڕۆن بەرەو نوسینگەکانی ئەو هاوپەیمانێتیە توندڕەوە.\nکاملبە دیارونای وت رێنماییکراون کە موڵکەکان بدەن بەدەستەوە لە کاتێکی دیاریکراودا.\nوتی: "چەند رۆژێك لەمەوبەر، تەحریر شام دەستیکرد بە ئاگادارکردنەوەی ئەو کەسانەی کە دانیشتوو یاخود سەرپەرشتیکاری موڵکی مەسیحییەکانن بڕۆن بەرەو نوسینگەی موڵك و گەنجینەكه‌ی لە ماوەی سێ رۆژدا لەدوای بڵاوكردنه‌وه‌ی هۆشدارییەکە."\nئەندامانی تەحریر شام خۆپیشاندانێك بڵاوەپێدەکەن لە ئیدلیب کە دژی دەستبەسەراگرتنی موڵکی مەسیحیەکان و دەستگیرکردنی چالاکوانەکانە. [خاوەنی وێنە: مەحمود حاج کامل]\nوتیشی رێنماییکراون تا خاوەندارێتی موڵکەکە بگوازنەوە بۆ تەحریر شام، کە دواتر مافی ئەوەی دەبێت بەکاریبهێنێت و سوودی لێببینێت.\nهه‌روه‌ها وتی پێش ئاگادارییەکە، تەحریر شام هەندێك لە خانووی مەسیحیەکانی چۆڵکردووە و ئەندامان و ئەمیرەکانی خۆی تێدا نیشتەجێکردوون.\nوتی جارناجارێك تەحریر شام رایدەگەیەنێت کە بەنیازە موڵکەکان بفرۆشێت یان بەکرێیان بدات، بەتایبەتی دوکان و زه‌وییه کشتوکاڵییەکان.\nکامل وتی زۆربەی مەسیحیەکان لە پارێزگای ئیدلیب هەڵاتوون لەم چەند ساڵەی دواییدا و هەندێكی کەمیش کە ماونەتەوە پەرشوبڵاوبوونەتەوە بەنێو چەند گەڕەکێکی شاری کۆنی ئیدلیب و چەند گوندێکی دەوروبەردا.\nوتی ئه‌و مەسیحییانه‌ی لە پارێزگای ئیدلیب ماونەتەوە له لە 1,000 كه‌س تێپه‌ڕناكات و وتیشی زۆربەی ئەوانەی بڕیاری مانەوەیان داوە پیرن.\nکامل وتی ئەوانەی لە ناوچەکانی ژێردەستی رژێم بۆ دەرەوەی وڵات هەڵاتن هاوڕێ یاخود دراوسێکانیان کردە سەرپەرشتیاری موڵکەکانیان، جا لەڕێی رێککەوتنی زارەکییەوە بووبێت یاخود ده‌سه‌ڵاتی پارێزەر.\nبەڵام تەحریر شام چیتر دداننانێت بە دەسەڵاتی ئەو رێککەوتن و مۆڵەتپێدانانەدا.\nکامل وتی: "هەنگاوەکە بۆتە هۆی سەرکۆنەکردنی فراوان لەنێو دانیشتوانی ئیدلیبدا، کە رەتیدەکەنەوە و وەك ئامرازێکی دەبینن بۆ دەرکردنی مەسیحیەکانی ناوچەکە بۆ هەتاهەتایە و وێناکردنیان وەك نەخوازراو."\nوتیشی ئەمە گۆڕانکاریی دیموگرافی دەهێنێته ئاراوه له ناوچەکە کە ئیدلیب لە مەسیحیەکان پاکدەکاتەوە، کە ماوەیەکی زۆرە لەگەڵ دانیشتوانی موسڵماندا پێکەوە ژیاون.\nوتی به‌ڵگه‌ی ئەم پێکەوەژیانە ئه‌و راستییەیه کە "ئەوانەی گرنگییان بە موڵکی مەسیحیەکان دەدا لە نائامادەیی خۆیاندا دراوسێ و دۆستە موسڵمانەکانیان بوون" و وتیشی هەندێك لەم سەرپەرشتیارە کاتییانە دڵسۆزانە پارەی کرێی دوکان و زەوییە کشتوکاڵییەکانیان دەنارد بۆ خاوەنەکانیان.


دادوه‌ری دادگایی کردنه‌که‌ی سه‌دام ده‌ڵێت سه‌دام دکتاتۆر نی‌یه\nدادوه‌ری دادگایی کردنی سه‌دام حوسه‌ین بۆ تاوانه‌کانی جینۆساید له میانه‌ی دانیشتنی ڕۆژی چوارده‌ی مانگی پێنج‌ی دادگادا به ڕێبه‌ری پێشووی عێراقی گوت " تۆ دیکتاتۆر نیت."\nتێبینیه‌کانی دادوه‌ر عه‌بدوڵا ئه‌لئه‌میری له پاش ڕۆژێک له پێشکه‌ش کردنی داوا‌ی لێکۆڵه‌ره‌وانی داد بۆ کشانه‌وه‌ی دادوه‌ر له پۆسته‌که‌ی هات و گوتیان ئه‌و داواکارییه‌کان به‌هۆی ئه‌وه‌یه که دادوه‌ر لایه‌نی سه‌دام و شه‌ش له ده‌ستوپێوه‌نده‌که‌ی ده‌گرێت.\nدادوه‌ریش ده‌ڵێت هه‌وڵ ده‌دات له‌گه‌ڵ هه‌ردوولادا به شێوه‌یه‌کی ڕه‌وایانه مامه‌ڵه بکات.\nله‌م دانیشتنه‌ی دادگادا، سه‌دام وه‌ڵامی یه‌کێک له شکایه‌تکاره‌کانی دایه‌وه که له دژی سه‌دام شایه‌تی داو گوتی ئه‌و له ساڵی 1988 دا سه‌دامی بینیوه تاوه‌کو داوای ئازادکردنی که‌سوکاره به‌ندکراوه‌کانی لێ بکات. سه‌دام لێی پرسی، " ئه‌گه‌ر من دکتاتۆر بووم، بۆچی هاتیت بمبینیت."\nله‌و کاته‌دا، دادوه‌ر خۆی تێکه‌ڵی قسه‌کان کرد و به سه‌دامی گوت " تۆ دکتاتۆر نیت، به‌ڵکو ئه‌و که‌سانه‌ی له ده‌وروپشتن، تۆیان کردۆته دکتاتۆر."\nئه‌م تێبینیانه‌ی دادوه‌ره‌که واپێده‌چێت ببێته هۆی ئه‌وه‌ی ده‌نگی ناڕه‌زایی زیاتر له لای لێکۆڵه‌ره‌وانی داده‌وه ببیسترێت که له دانیشتنی شه‌شه‌می دادگادا ڕه‌خنه‌ی خۆیان له دادوه‌ره‌که گرتبوو.\nدانیشتنی داهاتووی دادگاش بۆ 18 ی مانگی ئه‌یلول دواخرا.\nجێی باسه، ئه‌م دانیشتنانه‌ی دادگا په‌یوه‌ستن به دۆسیه‌ی ئه‌نفال و تیایدا سه‌دام و شه‌ش له ده‌ستوپێوه‌نده‌که‌ی به تۆمه‌تی کۆمه‌ڵکوژی و بێسه‌ر و شوێنکردنی ده‌یان هه‌زار کورد له میانه‌ی هه‌ڵمه‌ته له‌شکرییه‌کانی ساڵی 1980 کاندا له هه‌رێمی کوردستانی باکوری عێراق تاوانباران کراون.


بۆچی تەمەنیان درێژە ؟ | KURDPLAT\nبۆچی تەمەنیان درێژە ؟\nکوردپلات 8/13/2020 02:25:00 ص ليست هناك تعليقات\nجیناتی مرۆڤ رۆڵێکی گرنگی لە دیاریکردنی تەمەنی مرۆڤ هەیە، بەڵام لەو گرنگتر هەندێک نهێنییە کە تەنها لای ئیتاڵییەکانە.\nئامبیەنتێ و ئالیمێتاسیۆن = ژینگە و رێجیم\nکۆمەڵێک خەڵکی بە تەمەن لە یەکێک لە گوندێکی ساردینیای ئیتاڵیا دانیشتوون و پەیامنێری کەناڵی بی بی سی دەچێت بۆ لایان، ئەوان دەڵێن، ئێمە ژیانێکی تەندروست دەژین. ئەگەر نیوەڕوان زۆر برسیمان ببێت، کەمێک پەنیر دەخۆین، ئەگەر پەنیریش نەبوو، هەنجیر یان کشمیش دەخۆین. بەمجۆرە تا ئێوارە نان ناخۆین، ئەمەش جیا لەوەی رۆژانە ئێمە کارێکی زۆری جووتیاری دەکەین.\nزانایان ئەمەیان ناوناوە 'رێگریکردن لە کالۆری' بە واتای ئەوەی کەمتر خواردنی کالۆری بەرێژەی 10٪ بۆ 15٪ بە بەروارد لەگەڵ کەسێکی ئاسایی. ئەمەش لە رێگای کەمکردنەوەی دروستبوونی ئەو ژەهرانەیە کە سووت و سازکردنی خۆراک دروستی دەکات، هەروەها پشوو بە لەش دەدات.\nیەکێک لە خواردنەوەکانی ئەمجۆرە خەڵکە، شیری بزنە، ئەویش بە رێژەیەکی کەم.\nساندرا ئێریگۆ، پسپۆڕی خۆراک دەڵێت، شیری بزن دەوڵەمەندە بە کانزاکان بە تایبەت زینک و سێلێنیۆم کە هاوکاری بەهێزبوونی بەرگری لەش دەکەن. هەروەها خەڵکی ئەو گوندانە گرنگی بە پەنیر و هەنگوینیش دەدەن.\nکەناڵی بی بی سی، دەچێتە ماڵێک دوو خووشکی تێدا دەژی کە تەمەنیان 100 ساڵ و 92 ساڵە، هەردووکیان تا ئەو تەمەنە خەریکی ئیش و کاری رۆژانەی خۆیانن. رۆژانە خواردن دروست دەکەن و دەیفرۆشن. کاتێک لەو خاتوونەی تەمەنی 100 ساڵە دەپرسێت، تەمەنت چەندە، لە وەڵامدا دەڵێت: "تەنها 100 ساڵم".\nلەبارەی درێژی تەمەنی ئەو خەڵکانە، رافائیل سێستو، پزیشکی خێزانیی دەڵێت، لایەنێکی دیکەی زۆر گرنگ هەیە ئەمان گرنگی پێدەدەن ئەویش ژیانی کۆمەڵایەتییە.\nدەشڵێت، ژیانی بە کۆمەڵ زۆر تەندروستە، ئەو کەسانەی بە تەنها دەژین، تەندروستیان لە ژێر مەترسی گەورەدایە، بەجۆرێک هەستکردن بە تەنهایی و ژیان بە تەنهایی، زیانی هاوشێوەی کێشانی 15 جگەرەیە لە رۆژێکدا چونکە فشاری دەروونی زۆر دروست دەکات.\nهەروەها جووتیارێکی ئیتاڵی دەڵێت، ئێمە ئازادین، ئێمە چیاکانمان هەیە. مەبەست لە قسەی ئەم جووتیارە ئەوەیە، ئەوان ژیانێکی ساددەی خۆیان هەیە گوێ بە ململانێی تووندی خەڵکی ئەم سەردەمە لەسەر پارە و دەسەڵات نادەن. دژایەتیی یەکتر ناکەن و لە کاتە سەختەکانی بە دەم خەم و هاواری یەکترەوەن؛ ئەمەش وایکردووە هەمیشە هەست بە ئاسوودەیی و بڕوا بەخۆبوون بکەن.


وڵاتانی ئیسلامی ده‌بێت له به‌رانبه‌ر زایۆنییه‌کان یه‌ک ده‌نگ بن - Mehr News Agency\nNews Code 18881\nڕۆحانی له گفتوگۆ له‌گه‌ڵ ئه‌ردۆغان:\nوڵاتانی ئیسلامی ده‌بێت له به‌رانبه‌ر زایۆنییه‌کان یه‌ک ده‌نگ بن\nسه‌رۆک کۆماری ئێران وتی: کاره‌کانی ڕژیمی زایۆنی فه‌له‌ستینییه‌کان یه‌کگرتووتر ده‌کات و وڵاتانی ئیسلامی ده‌بێت یه‌ک ده‌نگ کاره نامرۆڤانه‌کانی ئه‌مریکا و ڕژیمی زایۆنی ئیدانه بکه‌ن.\nبه ڕاپۆرتی ئاژانسی مێهر، حه‌سه‌ن ڕۆحانی له میانه‌ی گفتوگۆیه‌کی ته‌له‌فوونی له‌گه‌ڵ ڕه‌جه‌ب ته‌یب ئه‌ردۆغان هێرشی ئیسڕائیل بۆ سه‌ر فه‌له‌ستینییه‌کانی ئیدانه کرد و وتی: نه‌ته‌وه‌ی یه‌کگرتووه‌کان و مافی مرۆڤ ده‌بێت له‌م کاته هه‌ستیاره ده‌نگی خۆیان به‌رز بکه‌نه‌وه. گواستنه‌وه‌ی باڵوێزخانه‌ی ئه‌مریکا بۆ قودس کارێکی نایاساییه و بووه‌ته هۆی تووڕه‌یی فه‌له‌ستینی و موسوڵمانه‌کان.\nئه‌و زیادی کرد: به‌داخه‌وه ترامپ سه‌باره‌ت به ناوچه‌که له هه‌ڵه دایه و لای وایه به پشتیوانی له زایۆنییه‌کان ده‌توانێت شۆڕشی فه‌له‌ستینییه‌کان بکوژێنێته‌وه. وڵاتانی موسوڵمان ده‌بێت له پێناو ئه‌م کاره یه‌ک ده‌نگ بن، ئه‌مه فه‌له‌ستینییه‌کان یه‌کگرتووتر ده‌کات و نیشانی ده‌دات که ئه‌مریکا له ڕاستیدا چ خواستێکی هه‌یه.\nڕۆحانی ئاماژه‌ی دا: ده‌بێت هه‌وڵ بده‌ین تاکوو ده‌نگێکی به‌هێز و یه‌کگرتوو له لایه‌ن وڵاتانی ئیسلامییه‌وه له دژی ئه‌مریکا و ئیسڕائیل به جیهان بگه‌یه‌نین.\nئه‌و هه‌روه‌ها سه‌باره‌ت به بازه‌رگانی نێوان ئێران و تورکیا وتی: په‌ره‌دان به په‌یوه‌ندییه‌کانی نێوان ئێران و تورکیا له به‌رژه‌وه‌ندی هه‌ر دوولا و ئاشتی ناوچه‌که‌یه.\nلای خۆیه‌وه ئه‌ردۆغان له‌مباره‌وه وتی: ئه‌م کوشتاره زایۆنییه‌کان به هۆی پشتیوانی ئه‌مریکایه و ئه‌مه ئه‌وانی هان داوه که وه‌ها جنایه‌تێک بکه‌ن. وڵاتانی فه‌له‌ستینی ده‌بێت یه‌ک ده‌نگ تووڕه‌یی خۆیان به جیهان ڕابگه‌یه‌نن و داوای مافی فه‌له‌ستینییه‌کان بکه‌ن.\nئه‌و زیادی کرد: ئێمه داوای کۆبوونه‌وه‌ی به په‌له‌ی ڕێکخراوی هاوکاری ئیسلامین و ئێسته ئیدی کاتی ئه‌وه‌یه که ئه‌رکی خۆمان له به‌رانبه‌ر برا فه‌له‌ستینییه‌کان جێبه‌جێ بکه‌ین. هه‌ر جۆره گه‌ڵاڵه‌یه‌کی ئاشتی که خواست و داواکاری فه‌له‌ستینییه‌کانی له‌گه‌ڵ نه‌بێت ته‌نیا ناکۆکییه‌کان له ناوچه‌که به‌رز ده‌کاته‌وه.


دژایەتی لە گەڵ کرانە وەزیری هاوسەری خۆبەخشێکی سەدام - Mehr News Agency\n18 berfanbarê 2018 - 21:16\nNews Code 23726\nلە درێژەی هەڵبژاردنی وەزیرانی عێراقی؛\nدژایەتی لە گەڵ کرانە وەزیری هاوسەری خۆبەخشێکی سەدام\nسەرچاوەگەلی عێراقی، ڕوانیانە دەژایەتیی پەرلەمانتاران لە گەڵ بەربژێربوونی وەزیری پەروەردە بە هۆی خۆبەخشبوونی هاوسەرەکەی لای سەدام.\nبە ڕاپۆرتی ئاژانسی هەواڵی مێهر بە گێڕانەوە لە "النهرین"، سەلام هادی نوێنەری هاوپەیمانی سائێرۆن جەختی لە زەروورەتی گۆڕینی بەربژێرە دیاری‌کراوەکان بۆ پۆستی وەزارەتی ناوخۆ و بەرگری کرد و وتی: ئەگەر پێداگری لەو ناوانە بکرێت، پێدەچێ دەنگی پێویست مسۆگەر نەکەن.\nئەوە لە کاتێکدایە کە محەمەد کەربولی لە هاوپەیمانی بەنا ڕایگەیاند: هاوپەیمانی چاکسازیی عەمار کۆکن لە سەر لێکدانەوەی دەنگی متمانە بە ٤ وەزیر و ئێمەش لە "بەنا"دا ڕازین بۆ ٥ وەزیر و هەڵپەساردنی لێکدانەوەی بەربژێرانی وەزارەتی ناوخۆ و بەرگری.\nلە لایەکی دیکەوە سەرچاوەیەک لە پەرلەمانی عێراق لە ڕێککەوتن بۆ دەنگدان تەنیا بە ٤ وەزیر لە کۆی ٨ وەزیرەکە هەواڵی دا و وتی: کەسانی ناسێندراو بە پەرلەمان بۆ وەزارەتەکانی ناوخۆ، بەرگری، پەروەردە و داد لە دانیشتنی ئەوڕۆدا لێک نادرێنەوە.\nهاوکات هەندرین لزکین لە پەرلەمانتارانی پارتی دیموکراتی کوردستان لە پەرلەمانی عێراق ڕایگەیاند کە سەرەڕای دژایەتیین یەکێتی نیشتمانی لە گەڵ بەربژێری دیاری کراو بۆ پۆستی وەزارەتی داد، دەستهەڵگری بەربژێرێتی دارا نوورئەدین بۆ ئەو پۆستە نابین.\nناوبراو ئاماژەی بە ئەگەری لێکنەدرانەوەی بەربژێرانی پۆستەکانی بەرگری و ناوخۆ لە دانیشتنی ئەوڕۆدا کرد.\nلە لایەکی دیکەوە کازم سەیادی پەرلەمانتارێکی دیکەی عێراقی باسی لەوە کرد کە نوێنەرانی پەرلەمانی عێراق دژی بە وەزیرکرانی بەربژێری دیاری کراو بۆ پۆستی وەزارەتی پەروەردەن، چونکە ئەوە وەزارەتێکی هەستیارە و ئەرکی پەروەردەی جیلی داهاتووی لە ئەستۆیە و ناکرێ ئەو پۆستە بدرێتە کەسێک نزیک لە بەعسییەکان. ئەوەش دەگەڕێتەوە بۆ ئەوەی هاوسەری سەبا تائی یەکێکە لە خۆبەخشانی سەدام و باوکیشی لە بەرپرسانی باڵای حزبی بەعس بووە. جگە لەوە سەبا تائی کارنامەیەکی باشی لە وەزارەتی ڕاهێنانی باڵا هەیە، نەک لە وەزارەتی پەروەردە.\nسەرچاوەیەکی دیکە لە پەرلەمانی عێراق بە ئاماژە بە ئامادەنەبوونی عادڵ عەبدولمەهدی سەرۆک وەزیرانی لە دانیشتنی ئەمڕۆی پەرلەمان، وتی: لە دانیشتنی ئەمڕۆدا تەنیا پرسی دەنگی متمانەدان بە چوار وەزیر تاوتوێ دەکرێت.


ته‌وه‌ری جیۆپۆلیتیكی خۆرئاوای ئێران\nبه ته‌ركیزكردن له‌سه‌ر روانگه جیۆپۆلیتیكییه‌كان\nكلیل- وشه‌كان: جیۆپۆلیتیك، وه‌رگۆڕانی جیۆپۆلیتیكی، ده‌وڵه‌ت- نه‌ته‌وه‌ی كلاسیك، ته‌وه‌ری خۆرئاوای ئێران\nله‌ڕووی جیۆپۆلیتیكی ناوخۆییه‌وه خۆرئاوای ئێران به به‌ره‌ی یه‌كلابوونه‌وه‌ی پرسه‌كانی نه‌ته‌وه‌یی ده‌زانرێت، چونكه ئه‌م ناوچه‌یه هه‌ر له باكووری خۆرئاواوه بیگره هه‌تاوه‌كو باشووری خۆرئاوا، بنیاتێكی ره‌نگاوره‌نگی ئه‌تنی و كولتوری و پێناسی هه‌یه. ده‌كرێ باس له‌وه‌ش بكه‌ین كه ئه‌م به‌شه‌ی ئێران له‌گه‌ڵ هه‌ر گۆڕانێكی جیۆپۆلیتیكیدا زووتر به‌لایه‌كدا ده‌كه‌وێـت.\nئه‌وه‌شی لێره سه‌رنجمانڕاده‌كێشێ بریتیله‌وه‌یه كه كورد چه‌قی ئه‌م ته‌وه‌ری جیۆپۆلیتیكییه‌یه، به‌ڵام پێده‌چێ ئازه‌ربایجانییه‌كان زووتر له كورد پرسی سه‌روه‌ری به‌لادابخه‌ن، چونكه زه‌مینه‌ی به‌ده‌وڵه‌تبوون لای ئه‌مان زۆر له كورد زیاتره. سه‌ره‌ڕای ئه‌مانه كورد ته‌وه‌ری خۆرئاوای ئێرانه و پێده‌چێ له ئایینده‌ی نزیكیشدا زیاتر رۆڵی ئه‌م ناوه‌ندبوونه‌ی ده‌ربكه‌وێـت.\nپێشه‌كی: رۆڵی كورد\nپێش ئه‌وه‌ی ده‌روازه‌یه‌ك له‌سه‌ر ئه‌م وتاره بكه‌ینه‌وه، وا باشتره ئه‌و پرسیاره رووبخه‌ین كه رۆڵی مۆره‌غه‌پشتی بۆ ئه‌م بابه‌ته هه‌یه. پرسیاره‌كه ئه‌وه‌یه گه‌لۆ له‌گه‌ڵ وه‌رچه‌رخانی جیۆپۆلیتیكی له ئێران كورد چی رۆڵێك ده‌بینێت؟\nئه‌وه‌ی ئێستا پێویسته وه‌ك پێشوتر بیخه‌ینه‌ڕوو، ئه‌مه‌یه كه كورد بریتیله‌و هێزه‌یه كه پرۆژه‌ی ناسیۆنالیزمی ئێرانی (فارس) په‌كخستووه. له‌وه‌تی بزاڤی نیشتمانی كورد سه‌ریهه‌ڵداوه، به‌ڕاستی ئه‌و پرۆژه‌یه قه‌ت نه‌یتوانیوه به ئاسووده‌یی ئیدیعای ئه‌وه بكات كه له ئێران مۆدێلی ده‌وڵه‌ت- میلله‌ت سه‌ركه‌وتنی به‌ده‌سهێناوه و یه‌كپارچه‌یی پێناس، زمان و كولتور له‌م وڵاته‌دا هه‌یه. له سه‌ره‌تای سه‌رهه‌ڵدانی شۆڕشی مه‌شروته و ده‌ركه‌وتنی پادشایی په‌هله‌وی، به‌شێوه‌ی جۆربه‌جۆر هه‌وڵی یه‌كپارچه‌سازی زمان، كولتور و پێناس دراوه، به‌ڵام ده‌توانین ئیدیعای ئه‌وه بكه‌ین كه ئه‌م پرۆژه‌یه له چه‌ند بڕگه‌ی جۆربه‌جۆری مێژویی له سه‌ده‌ی رابردوودا رووبه‌ڕووی شكست بووه‌ته‌وه.\nكورد له‌مه‌دا رۆڵی به‌رجه‌سته‌ی هه‌بووه. هه‌رچه‌ند سه‌ره‌تا ئه‌وه ئازه‌ربایجانییه‌كان بوون كه له‌به‌رامبه‌ر ناسیۆنالیزمی فارسدا په‌رچه‌ناسیۆنالیزمی ئازه‌رییان پێكه‌وه‌نا، به‌ڵام ئه‌وه كورد بووه كه به‌رده‌وام درێژه‌ی به‌م ملمڵانێیه داوه و نه‌یهێشتووه كه ئه‌و پرۆژه‌یه سه‌ربگرێت. واته رۆڵی كورد ئه‌وه بووه كه وه‌ك هێڵێكی به‌رده‌وام یان پچڕپچڕ نه‌هێڵێ پرۆسه‌ی یه‌كسانسازی پێناس له ئێران سه‌ركه‌وتوانه به‌ڕێوه‌بچێت. بزاڤ و رابوونه په‌یتاپه‌یتاكانی كورد ئه‌و خه‌ونه‌یان ره‌واندووه‌ته‌وه، چی له سه‌رده‌می په‌هله‌وییه‌كان كه له پرۆژه‌ی ناسیۆنالیزمیاندا ئه‌تنیسیته‌ی فارس ناوجه‌رگه‌ی بووه و چی له سه‌رده‌می كۆماری ئیسلامی كه شیعه‌گه‌ری ناوجه‌رگه‌ی ئه‌م ناسیۆنالیزمه‌یان پێكده‌هێنێ، كورد وه‌ك سه‌نگه‌رێكی زیندوو، وه‌ك ته‌وه‌رێكی جیۆپۆلیتیكی پێشی به سه‌رگرتنی ئه‌و پرۆژه‌یه گرتووه.\nبا بیزانین له‌گه‌ڵ ده‌ركه‌وتنی گۆڕانێكی جیۆپۆلیتیكی نوێ له ئێران ئایا كورد هه‌مان رۆڵی جارانی ده‌مێنێته‌وه یان نا؟\nته‌وه‌ری خۆرئاوا: كوردناوه‌ندیی\nئه‌گه‌ر ئێران به وڵاتێك بشوبهێنین كه شێوه‌ی پۆلێنكردنه‌كه‌ی به خۆرئاوا-خۆرهه‌ڵات دابنێین، ئه‌وه ئه‌م بابه‌ته‌مان ئاسانترده‌كات. خۆی ئێران له‌ڕووی بیچمی له نه‌خشه‌ی سیاسیدا هه‌م له‌سه‌ر بناغه‌ی باكوور- باشوور پۆلێنده‌كرێ و هه‌م له‌سه‌ر بناغه‌ی خۆرهه‌ڵات- خۆرئاوا. به‌گشتی پێشتر زۆرتر باكوور- باشووره‌كه زاڵبووه، چونكه ئێران به‌پێی تیۆرییه‌كانی جیۆپۆلیتیك وڵاتێكه كه به‌گوێره‌ی تیۆرییه‌كه‌ی ماكینده‌ر له‌نێوان هارتلاند و ریملاندایه. واته به‌شێكی له سه‌ری سه‌ره‌وه‌ی باكووری به‌شێكه له كلكه‌ی هارتلاند (جه‌رگه‌ستان)و پاشماوه‌ی جوگرافیاكه‌شی له‌ناو ئه‌و هێڵه‌دایه كه به‌پێی تیۆرییه‌كه‌ی سپایكمان به ریملاند (كه‌نارستان) ناوزه‌دكراوه.\nله‌به‌رئه‌مه له سه‌ده‌ی رابردوودا ئه‌م وڵاته‌دا له‌ژێر پاڵه‌په‌ستۆی دوو زلهێزی كیشوره‌ی و ئۆقیانوسیدا بووه. له‌نێوه‌ی یه‌كه‌می سه‌ده‌ی رابڕدوودا ئه‌م وڵاته بۆ دووجار له‌نێوان هێزی كیشوه‌ری روسیا و هێزی ئۆقیانوسی بریتانیادا له‌ژێر ناوی ناوچه‌ی نفوز دابه‌شكراوه. له‌م سه‌رده‌مه‌شدا ئێران له‌نێوان هیزی وشكانی كزی روسیا و هێزی ده‌ریایی خۆرتی ئه‌مه‌ریكا له كه‌نداو گیریخواردووه و به‌شێوه‌ی چڕ پاڵه‌په‌ستۆی هێزی ده‌ریایی له‌سه‌ره‌و به كزیش ده‌یه‌وێ پشتبه هێزی كیشوه‌ری نیوه‌خه‌وتووی روسیا ببه‌ستێته‌وه.\nبۆیه به‌پێی ئه‌م تیۆریانه بێت، ئه‌وه باكوور- باشوور بۆ ئیران به پۆلێنی ستراتیژی ده‌زانرێت، به‌ڵام خۆ پرسه‌كه لای ئێمه وانییه. ئێمه نه‌ك به‌پیی پێداوه‌كانی جیۆپۆلیتیكی جیهانی ئێران پۆلینده‌كه‌ین، به‌ڵكو ده‌مانه‌وێ به‌پێی پێداو و ئه‌وله‌وییه‌تی جیۆپۆلیتیكی ناوخۆیی ئێران ئه‌م كاره بكه‌ین. له دۆخێكی وادا ئه‌وه پۆلێنكاری خۆرهه‌لات- خۆرئاوا به بناغه وه‌رده‌گرێن، چونكه شێوه‌ی دابه‌شبوونی بنه‌ڕتی جیۆئه‌تنیكی گروپه نه‌ته‌وه‌ییه‌كانی ئێران ئه‌وانه‌یان كه ئیدیعای پێناس و سه‌روه‌ری ده‌كه‌ن، به‌پێی هێڵی خۆرهه‌ڵات- خۆرئاوایه.\nئه‌گه‌ر ئه‌مه‌مان بۆ بچێته‌سه‌ر، ئه‌وجا ده‌توانین سیناریۆسازییه‌ك پێشبینیبكه‌ین. بۆ نموونه ده‌كرێ له‌و پرسیاره‌وه ده‌سپێبكه‌ین كوا گه‌لۆ جیهانگیری چی كاریگه‌رییه‌كی له‌سه‌ر ئێران ده‌بێت و له‌وناوه‌دا ره‌وشی گروپه ئه‌تنییه‌كان چی لێدێت؟ ئه‌گه‌ر وایدابنێین كه سیناریۆی یه‌كه‌م بریتییه‌له ده‌سوه‌ردانی ده‌ركی ئاوا گه‌ڵاڵه‌ی ده‌كه‌ین:\nیه‌كه‌م سیناریۆ: هێزه گلۆباڵه‌كان به بیانووی پاراستنی هاوڵاتیان یان ئاسایشی ناوچه‌كه، رووبه‌ڕووی ئێران ده‌بنه‌وه. له‌گه‌ڵ یه‌كه‌م هێرشدا له چه‌ند ناوچه‌یه‌كی ئێران راپه‌ڕینی گه‌لی دێـته‌كایه‌وه. له‌مكاته‌دا هێزه ئاسایشییه‌كانی ئه‌و وڵاته به‌ره‌نگاری رابوونی خه‌ڵك ده‌بنه‌وه. له چه‌ند شوێنێك راپه‌ڕینه‌كه كۆنترۆڵده‌كه‌ن، به‌ڵام له چه‌ند شوێنێكتیر ناتوانن. بۆیه ئه‌نجومه‌نی ئاسایش بڕیاری روبه‌ڕوبوونه‌وه‌ی ئێران ده‌دات. ئاخرییه‌كه‌ی چه‌ند ده‌ڤه‌رێكی ئه‌و وڵاته به‌پێی بڕیاری ناوچه‌ی قه‌ده‌غه‌فڕین به‌كرده‌وه له‌و وڵاته داده‌بڕێنرێن.\nدوه‌م سیناریۆ: له رابوونێكی گشتیدا به‌پێی میتۆدی نافه‌رمانی مه‌ده‌نی به‌پێشه‌نگی ئۆپۆزیسیۆن خه‌ڵك راده‌بن. له ناوچه ئه‌تنییه‌كان خۆپیشاندان و نافه‌رمانییه‌كان توندوتیژی زیاتر به‌خۆیه‌وه ده‌بینێت. كوشتار و زه‌بروزه‌نگ ده‌بێـته‌هۆی ئه‌وه‌ی كۆمه‌ڵگه‌ی نێونه‌ته‌وه‌یی به‌ده‌نگ بێت. ئه‌وجا بڕیاری لێكردنه‌وه‌ی چه‌ند ناوچه‌یه‌كی ئێران ده‌درێت.\nسێیه‌م سیناریۆ: حكومه‌ت ناهێڵَێ هیچ نافه‌رمانییه‌كی مه‌ده‌نی بێته‌كایه‌وه. به‌ره‌به‌ره جارێكیتر ئۆپۆزیسیۆن له ئه‌نجامی هه‌ڵبژاردنێكی پارله‌مانی و پاشان سه‌رۆكایه‌تی سه‌ركه‌وتن به‌ده‌سده‌هینێته‌وه. له ئه‌نجامدا ئۆپۆزیسیۆن خواستی پێناسی ئه‌تنی ره‌چاوده‌كات و به‌ره‌به‌ره شیوه‌یه‌ك له ئیداره محه‌لی، پاشان به ته‌دریج فیدراڵی و تاد دێته‌كایه‌وه. ئه‌مه پێدچێ پرۆسه‌یه‌كی یه‌كجار دورودرێژی بوێت. بۆیه ئێستا باس له‌م سیناریۆیه ناكه‌ین.\nبه‌پێی سیناریۆی یه‌كه‌م و دوه‌م، ئه‌وه سیسته‌می حوكم بۆ به‌دیهێنانی خواستی پێناسی گروپه ئه‌تنییه‌كان زه‌رفییه‌تی نییه، بۆیه ره‌وشه‌كه ته‌نها به لاچوونی سیسته‌م ده‌گۆڕدرێت. له‌محاڵه‌تدا دینامیزمی ناوه‌وه و ده‌ره‌وه تێكه‌ڵ به‌یه‌ك ده‌بن. بۆیه ئه‌گه‌ر گریمان زه‌بری ده‌ره‌كی ره‌وشه‌كه‌ی دیوادیوكرد، ئه‌وه له به‌ره‌ی خۆرئاوای ئێران، كوردستان به چه‌قی گۆڕانگارییه‌كان ده‌بێت. واته كوردستان ده‌بێته ناوه‌ندی وه‌رگۆڕانی جیۆپۆلیتیكی ناوخۆیی ئێران.\nله‌مدۆخه‌دا ئه‌وه له كوردستانه‌وه به لای باكووری خۆرئاوادا كاریگه‌ری له‌سه‌ر ئازه‌ربایجان دروسده‌بێـت. ئه‌مه به‌ره‌به‌ره بۆ لای تاڵشییه سونییه‌كان و له‌وێشه‌وه بۆ گه‌یلان ده‌گوێزرێته‌وه. كوردستان رۆڵی پردی ده‌ربازبوون ده‌گێَڕێت، هه‌روه‌ها دیسان كوردستان به لای باشووری خۆرئاواشدا كاریگه‌ری ده‌بێت. له‌وێوه كار له‌سه‌ر لوڕستان و ئه‌نجا عه‌ره‌بستان ده‌كات. ئه‌م گۆڕانكارییه ورده‌ورده به توركه قه‌شقاییه‌كانیش ده‌گات. ئیتر هه‌ر له بوشه‌هره‌وه بیگره هه‌تاوه‌كو لوڕه كۆگیلۆكان و به‌خیتیارییه‌كان و له‌ك و لوڕه‌كانی لوڕستان ده‌كه‌ونه به‌ر كاریگه‌ری شه‌پۆله‌كانی جیۆپۆلتیكی كوردستان.\nله كۆمه‌ڵه‌ی جیۆپۆلیتیكی باكووردا ئازه‌ربایجان، تاڵش و گه‌یلان ئه‌م كاریگه‌رییه وه‌رده‌گرن. له‌لای كۆمه‌ڵه‌ی باشووریشدا لوڕستان، عه‌ره‌بستان و توركه قه‌شقاییه‌كان و ناوچه‌كانی فارس ئه‌م شه‌پۆله ده‌یانگرێته‌وه. بۆیه له هه‌مولایه‌كه‌وه كه بۆی ده‌ڕوانی، كوردستان رۆڵێكی ناوه‌ندی هه‌یه و پێده‌چێ جیۆئه‌تنیكی ئێران به‌هۆی ئه‌م ناوه‌نده‌ی راكێشانه‌وه بگۆڕدرێت.\nسه‌رباری ئه‌مه پێده‌چێ كه ئه‌م ناوه‌نده جیۆپۆلیتیكییه كه ده‌كرێ به ته‌وه‌ری جیۆپۆلیتیكی یاخود جیۆئه‌تنیكیش ناوزه‌دبكرێ، بۆخۆی به قه‌د ئازه‌ربایجان له‌مباریه‌وه ده‌سكه‌وتی نه‌بێت بۆچی؟ چونكه ئازه‌ربایجان یه‌كه‌م شوێنێ جیۆئه‌تنیكی ئێران ده‌بێت كه زه‌مینه‌ی به‌ده‌وڵه‌تبوونی تێدا هه‌یه. بۆیه له ئه‌گه‌ری دابه‌شبوونی ئێراندا ئه‌وه ئه‌و وڵاته راسته‌وخۆ یان به ده‌وڵه‌ت ده‌بێت، یاخود له‌گه‌ڵ ئازه‌ربایجانی سه‌ربه‌خۆدا یه‌كده‌گرێت. له ئه‌گه‌ری سیسته‌مێكی فره‌ناوه‌ندیشدا ئه‌وه پێده‌چێ یه‌كه‌م جوگرافیا كه یه‌كه‌یه‌كی ئیداری له شێوه‌ی فیدراڵ یان ئۆتۆنۆمی تێدابێته‌دی، دیسان ئازه‌ربایجان ده‌بێت چونكه له‌و سه‌رزه‌مینه‌دا هه‌مو فاكته‌ره‌كانی به‌ده‌وڵه‌تبوون به‌دیده‌كرێن.\nجیۆپۆلیتیكی ئاینده‌ی ئیران\nله‌مبارودۆخه‌دا پێشبینیكردنی ره‌وشی جیۆپۆلیتیكی ئێران چه‌ندان سه‌خت نییه. ئه‌گه‌ری ئه‌وه هه‌یه كه پاش دروسبوونی جیۆپۆلیتیك له‌سه‌ر بناغه‌ی ئه‌تنیسیته كۆمه‌ڵێك كێشه‌ی كه‌ڵه‌كه‌بوی ساڵانی ساڵ بته‌قنه‌وه. بۆ نموونه ئه‌گه‌ری ئه‌وه هه‌یه كه له‌نێوان كورد- ئازه‌ربایجانی، ئازه‌ربایجان- گه‌یلان، ئازه‌ربایجان- ناوه‌ڕاستی ئێران، كورد- لوڕ، لوڕ- عه‌ره‌ب، كوردی سوننه- كوردی شیعه و.. تاد، كێشمه‌ك رووبدات. ئه‌مه واتای ئه‌وه ده‌دات كه به‌زوویی له ئێران سه‌قامگیری نایه‌ته‌دی.\nئه‌گه‌ر بۆ به‌ری خۆرهه‌ڵاتی ئێرانیش بڕوانین، ئه‌وه به‌هه‌مانشێوه پێده‌چێ به‌لوچستان به چه‌قی گۆڕانگارییه‌كان ببێت، چونكه ئه‌م ناوچه‌یه كاریگه‌ریی راسته‌وخۆی له‌سه‌ر ناوچه‌كانیتری به‌ری خۆرهه‌ڵاتی ئێران هه‌یه. گرنگیش له‌وه‌دایه كه به‌لوچستان به‌شێوه‌ی جۆربه‌جۆر كاریگه‌ری كوردستانی له‌سه‌ره، به‌ڵام لێره‌ش ئه‌گه‌ری پێكدادان له‌نێوان به‌لوچ- زابولی، توركمان- مازه‌نی، كورد- توركمان و فارسی شیعه- فارسی سوننه هه‌یه.. بۆیه پێناچێ له‌گه‌ڵ وه‌رگۆڕانی جیۆپۆلیتیكیدا به‌شه‌و‌وڕۆژێك هه‌مو شتێك بێنه‌گۆڕین. به‌ڵكو چاوه‌رێی كۆمه‌ڵێك گرفت و كێشه‌ی نوێ ده‌كرێت، چونكه خۆگونجانی هه‌مو ئه‌م گروپانه له‌گه‌ڵ بارودۆخی نوێدا به‌ئاسانی به‌دینایه‌ت. ئه‌مه ساڵانێكی ده‌وێ هه‌تاوه‌ك ده‌قبگرێت. ئه‌م ده‌قگرتنه‌ش باجی خۆی هه‌یه كه یه‌كێك له نموونه‌كانی كێشمه‌كێشی ناوخۆیی و شه‌ڕی ئه‌هلییه.\nدۆخی ئێستای ئێران كاتییه. گۆڕانكاریی له‌و وڵاته‌دا حه‌تمییه. له‌گه‌ڵ دروسبوونی ره‌وشێكی وادا، ئه‌وه له‌ڕووی جیۆپۆلیتیكی ناوخۆییه‌وه وه‌رچه‌رخان به‌خۆیه‌وه ده‌بینێت. له به‌ری خۆرئاوای ئێراندا ئه‌وه كوردستانه كه رۆڵی ناوه‌ندی ده‌بێـت. كوردستان له‌لایه‌ك كار له‌سه‌ر باكووری خۆرئاوای ئێران ده‌كات، له‌لایه‌كه‌یتریش كاریگه‌ری له‌سه‌ر باشووری خۆرئاواش ده‌بێت. واته تورك، تاڵشی و گه‌یلانی له به‌شی باكوور و عه‌ره‌ب، لوڕ و جنوبیش له به‌ری باشوور ده‌كه‌ونه‌به‌ر كاریگه‌ری ئه‌م ناوه‌نده جیۆپۆلیتیكییه.\nله به‌ری خۆرهه‌ڵاتیش بزووتنه‌وه‌ی به‌لوچ رۆڵێكی وایده‌بێت، به‌ڵام ئه‌وه‌ی شیمانه ده‌كرێ بریتییه‌له‌وه‌ی كه ئه‌م وه‌رچه‌رخانه جیۆپۆلیتیكییه به هه‌رزانی به‌ه‌دسنایه‌ت. پێدچێ كۆمه‌ڵێك كێشمه‌كێش و گرفتی ئه‌تنی و ناوخۆیی لێدروسببێت.\n1. دكتر دره میرحیدر، مبانی جغرافیای سیاسی، سازمان مگالعه‌و تدوین كتب علوم انسانی دانشگاهها (سمت)، تهران 1383.\n2. سید عگا تقوی اصل، ژئوپلیتیك جدید ایران، مركز چاپ و انتشارات وزارت خارجه، تهران 1379.\n3. دكتر پیروز مجتهدزاده، جغرافیای سیاسی‌و سیاست جغرافیایی، سازمان مگالعه‌و تدوین كتب علوم انسانی دانشگاهها، تهران 1381.\n4. دكتر مجتبی مقصودی، تحولات قومی در ایران، موسسه مگالعات ملی، تهران 1380\n5. الدكتر ناصیف یوسف حتین، النڤریه فی العلاقات الدولیه، دارالكتاب العربی، بیروت 1985.\n6. الدكتر یسری الجوهری، الجغرافیا السیاسیه، جامعه سانت كلیمنتس، بغداد 2010.\nGottman, jean, The political partitioning of our world, world politics. 7. Iv.4.1952.\n8. Dr. Shira To shadas.Kitalo Mahal.Allahabad.India 1986\n27701 جار خوێندراوه‌ته‌وه | Tuesday, August 14, 2012\nكێشه و گرفتی كه‌مینه‌كان له جیهاندا\nهێمن ئیبراهیم ئه‌حمه‌د*\nله ئیسلامی شوناسه‌وه تا سیاسه‌تی باو\nو: هه‌ردی مه‌هدی\nكێشه‌ی كه‌مینه ره‌گه‌زی و ئایینی و نه‌ته‌وایه‌تییه‌كانی رۆژهه‌ڵاتی ناوه‌ڕاست\nن/ حسقیل قوجمان\nو: هێمن مه‌حمود\nبیندیتۆكرۆچه و فه‌لسه‌فه‌ی مێژوو\nئاماده‌كردنی: محمودسید عبدالله\nله‌نێوان خۆسه‌لماندن و په‌راوێزخستندا\nهیگڵ و فه‌لسه‌فه‌ی مێژوو\nئاماده‌كردنی: گۆڤاری كۆچ\nموحسین محه‌مه‌د حسێن\nو فه‌لسه‌فه‌ی مێژوو\nكاره‌كته‌ره ئایینییه‌كان له‌نێوان تێڕوانینی مه‌حوی وحافزی شیرازیدا\nفه‌لسه‌فه‌ى مێژوو لای تۆینبی\nله عه‌ره‌بیه‌وه: كارزان عه‌لی\nپرۆفیسۆر دوكتۆر(ئیبراهیم ئه‌حمه‌د شــــــوان) :\nســــه‌ره‌تا كه"دیوانی مه‌حوی"م خوێنده‌وه ده‌تگوت ده‌قێكی بێگانه ده‌خوێنمه‌وه و\nگه‌ر راڤه‌كه‌ی مامۆستای موده‌ڕیس نه‌بوایه تێینه‌ده‌گه‌یشتم.\nرۆڵی تۆبۆگرافیاله ئاڕاسته‌كردنی\nره‌وتی مێژوولای ڤه‌رنان پرۆدیل\nئاماده‌كردنی: سامان حسین ئه‌حمد\n(الفكر العربی و صراع الاضداد)\nشیروان كه‌ریم محه‌ممه‌د\nپێویستی به زانستی رۆژئاواناسیی\nپیاویك له عه‌قڵانیه‌ت و مه‌عنه‌ویه‌ت\nخوێندنه‌وه‌یه‌ك بۆ هزری سروش\nپێشه‌كیه‌ك بۆ خوێندنه‌وه‌ی هزری سروش\nموسعه‌ب ئه‌دهه‌م زه‌ڵمی\nله رووبه‌ڕووبونه‌وه‌ی خۆرهه‌ڵاتناسیدا\nد. مه‌حمود زه‌قزوق\nوه‌رگێڕانی: سه‌لام عه‌بدولكه‌ریم\nو: سه‌لام عه‌بدولكه‌ریم\nئاركۆن و ره‌خنه‌ی رۆژهه‌ڵاتناسی\nن. مه‌حمود عه‌زه‌ب\nو. ئومێد تۆفیق\nكوردناسی لای ئینگلیزه‌كان\nسه‌ركه‌وت شه‌ریف ئیسماعیل\nرۆژهه‌ڵاتناسی.. ده‌ركه‌وتن و ئامانجه‌كانی\nحه‌زره‌تی (مه‌ولانا خالید) دا\nكۆكردنه‌وه‌ی: عه‌بدولغه‌ففار حه‌میده\nو: ئامانج عه‌بدولكه‌ریم\nله‌یادی (233) ساڵه‌ی له‌دایك بونی\nمه‌ولانا خالیدی نه‌قشبه‌ندی شاره‌زووری دا


نیوسەدەیە گەریلا باشوور لە هێرشی دەوڵەتی تورک دەپارێزێت – کوردی – RojNews.News\n25/05/2022 - 7:59:47 am\nمێژووی هێرشە داگیركارییەكانی توركیا بۆسەر باشووری كوردستان دەگەڕێتەوە بۆنزیكەی ٤٠ ساڵ پێش ئێستا، لەو ساڵەوە تائێستا دەوڵەتی تورك بە نیازی داگیركردنی باشوور و لەناوبردنی خەباتی كورد، نزیکەی ٣٠ هێرشی بەرفراوانی داگیركاریی و سەدان هێرشی كورت مەودای ئەنجامداوە، بەڵام لەسەر دەستی گەریلاكانی ئازادیی تەنها شكست و تێكشكانی گەورە بەشیان بووە.\nدەوڵەتی تورك لە دەستپێكی دروستبوونییەوە تائێستا، سەركوتكردن و پاكتاوكردنی كوردی بە مانەوە و بەهێزبوونی خۆی بینیوە، بۆیە لە هیچ كات و سەردەمێكدا سڵی لە هیچ هێرشێكی دڕندانە نەكردووەتەوە بۆسەرگرتنی پلانەكانی بەرامبەر بە گەلی كورد.\nلە ٤٠ ساڵی ڕابردوودا، دەوڵەتی داگیركەری تورك بە ئەنجامدانی چەندین هێرشی ماڵوێرانكەر، ویستوویەتی ئەم بەشەی كوردستان داگیربكات و خەونی زیندووكردنەوەی دوڵەتی عوسمانیی بەدیبێنێت، بەڵام گەریلاكانی كوردستان بە بیروباوەڕێكی گۆشكرا و بە هەستی نەتەوەیی و نیشتمانیی، بە گژ ئەو هێرشانەدا چوونەتەوە و نیو سەدەیە ڕێگرن لە بەردەم بەدیهاتنی ئەو خەونەی دەوڵەتی توركدا.\nساڵی ١٩٨٣ یەكەم هێرشی داگیركاریی دەوڵەتی تورك بۆسەر باشووری كوردستان دەستیپێكرد، لەوماوەیەدا جگە لە هێرشی بەرفراوان، سەدان هێرشی كورت مەودا ئەنجامدراون، بەشێك لە هێرشەكان بە هاوكاریی پەدەکە ئەنجامدراون.\nئەو هێرشانەی دەوڵەتی تورك بۆسەر باشوری كوردستان ئەنجامی داون:\n٢٥ی ئایاری ساڵی ١٩٨٣، یەكەم هێرشی داگیركاری دەوڵەتی تورك بۆسەر باشووری كوردستان دەستیپێكرد، لەم هێرشەدا حەوت هەزار سەرباز بەشدارییان كرد و بە قوڵایی حەوت كیلۆمەتر هاتەناو خاڵی عێراقەوە و دواتر گەڕایەوە.\n٢٧ی ئایاری ساڵی ١٩٨٤، هێرشێكی تری داگیركاریی بۆسەر باشووری كوردستان دەستپێكرد، ئەو هێرشەی ناونا”دواكەوتن” و ماوەی پێنج مانگ بەردەوامبوو، حەوت تا ١٠ كیلۆمەتر هاتە ناوخاكی عێراقەوە و دواتر كشایەوە.\n١٥ی ئابی ١٩٨٦، هێرشێكی داگیركاریی ئەنجامدایەوە و بە قوڵایی زیاتر لە حەوت كیلۆمەتر هاتە ناو خاكی عێراقەوە و دواتر کشایەوە.\nچواری ئازاری ١٩٨٧، هێرشێكی داگیركاریی دیکەی ئەنجامدا.\n١٣ی ئابی ١٩٩١، هێرشێكی داگیركاری بەناوی “گسك” واتە پاككردنەوە ئەنجامدا و ماوەیەك بەردەوامبوو.\nپێنجی تشرینی یەكەمی ١٩٩٢، دەوڵەتی تورك هێرشێكی داگیركاریی بەناوی “سەندویچ” ئەنجامدا و ماوەی مانگێكی خایاند، لەو هێرشەدا پەدەكە و یەنەكە لەگەڵ سوپای توركیادا بەشدارییان كرد.\nمانگی تشرینی یەكەمی هەمان ساڵ هێرشێكی بەرفراوانی بۆسەر هەرێمی خواكورك ئەنجامدا و چووە ناوچەكە.\n٢١ی ئازاری ١٩٩٥ تا مانگی ئایار، هێرشێكی داگیركاریی بەناوی”پۆڵا” بۆسەر باشوری كوردستان ئەنجامدا.\nمانگی نیسانی ١٩٩٦، هێرشێكی تری داگیركاری بەناوی”واشە” بەسەر پەرشتی فەرماندیە ئەرتەشی تورك، حلمی ئۆسكوك ئەنجامدا و لەو ساڵەدا دەوڵەتی تورك بنكەی سەربازیی لە بامەڕنێ و شیلادزێ دروستكرد و جێگیربوون.\n١٤ی حوزەیرانی ساڵی ١٩٩٦ تا کانونی دووەمی ١٩٩٧، هێرشێكی داگیركاریی بەناوی”زلە” ئەنجامدا.\n١٢ی ئایاری ١٩٩٧ تا مانگی حوزەیران بەردەوامبوو، ئەو هێرشە داگیركارییە بەناوی “چەكوشەوە” ئەنجامدرا.\n٢٥ی ئەیلولی ١٩٩٧ تا ١٥ی تشرینی دووەم، هێرشێكی تری داگیركاری بەناوی “گزنگ” بە فەرماندەیی ئیسماعیل حەقی قەرەدای، فەرماندەی گشتی ئەرتەشی تورك ئەنجامدرا و لەو هێرشەدا پەدەكە بەشداریی كرد.\nمانگی نیسان و حوزەیرانی ١٩٩٨، هێرشێكی داگیركاریی بەناوی”گەورەی موراد”ئەنجامدا.\nلە ساڵی ١٩٩٨ەوە دەوڵەتی تورك هێرشە داگیركارییەكانی ڕاگرت تا ساڵی ٢٠٠٨.\n٢١ی شوباتی ٢٠٠٨، بەناوی هێرشی “ڕۆژ” هێرشێی داگیركاری بۆسەر باشووری كوردستان دەستپێكردەوە و هێرشی سەر زاپی ئەنجامدا و هەشت ڕۆژی خایاند.\nهێرشی مانگی ئابی ساڵی ٢٠١١ تا مانگی تشرینی یەکەمی خایاند.\n٢٧ی ئایاری ٢٠١٩، دەوڵەتی تورك هێرشی داگیركاری بەناوی “چنگی یەك” ئەنجامدا.\n١٣ی تەموزی هەمان ساڵ، هێرشی داگیركاری بەناو “چنگی دوو” لەلایەن دەوڵەتی توركەوە ئەنجامدرا.\n٢٣ی ئابی ٢٠١٩، هێرشی داگیركاریی بەناوی”چنگی سێ” لەلایەن دەوڵەتی توركەوە ئەنجامدرا.\n١٥ی حوزەیرانی ٢٠٢٠، هێرشی داگیركاریی دەوڵەتی تورك بۆسەر بەشوری كوردستان بەناوی”چنگی هەڵۆ”وە ئەنجامدرا.\nڕۆژی ١٧ی حوزەیرانی هەمان ساڵ، دەوڵەتی تورك هێرشێكی تری داگیركاریی بەناوی “چنگی پڵنگ” ئەنجامدا.\n١٠ی شوباتی ٢٠٢١، دەوڵەتی تورك لەژێر ناوی “چنگی هەڵۆی دوو” هێرشی داگیركاری ئەنجامدا.\nڕۆژی ٢٣ی نیسانی هەمان ساڵ، بەناوی “چنگی هەورە بروسکە” هێرشی داگیركاریی بۆ سەر باشووری كوردستان ئەنجامدا.\nپایزی ساڵی ڕابردوو، دەوڵەتی تورك هێرشێكی داگیركاریی تری بۆسەر هەرێمی كوردستان ئەنجامدا.\nدەوڵەتی تورک ڕۆژی ١٤ی نیسانی ئەمساڵ، هێرشێكی نوێی داگیركاریی لە ژێر ناوی “چنگی كلیل” و بە هاوکاریی پەدەکە بۆسەر ناوچەکانی زاپ، مەتینا و ئاڤاشین دەستپێكردووە.\nناوەندی ڕاگەیاندن و چاپەمەنیی هێزەکانی پاراستنی گەل-هەپەگە ئاماری مانگێکی شەڕ و پێکدادانەکانی دژی سوپای تورک بڵاوکردەوە، کە لە ١٤ی نیسان بۆ ١٤ی ئایاری ٢٠٢٢ تۆمارکراوە.\nبەگوێرەی ئامارەکە، گەریلاکان لەو ماوەیەدا ٣٤٣ چالاکییان دژی سوپای تورک ئەنجامداوە، لە ئەنجامدا ٤٢٧ داگیرکەر کوژراون و ٨٨ داگیرکەری دیکەش برینداربوون، هەر بەپێی ئامارەکە سوپای تورک دوو هەزار و ٨١٠ بۆردوومانی ئاسمانیی و تۆپبارانی ئەنجامداوە.\nلە بادینانەوە هۆشداریی لە خیانەت و پێشڕەویی بۆ سوپای تورک دەدرێت


وەرزشەکانی تر – Page 2 – تۆڕی میدیایی خەڵک\nخەڵک سپۆرت یەکێتی نێودەوڵەتی فۆرمولا وەن بیر لە بەکارهێنانی شێوازێک دەکاتەوە بۆ بەردەوامییدان بە پێشبڕکێکانی وەرزی ٢٠١٩/٢٠٢٠ بەبێ ئەوەی ڤایرۆسی کۆرۆنا زیانیان پێبگەیەنێت. بەهۆی بڵاوبوونەوەی ڤایرۆسی...\nخەڵک سپۆرت ئەمڕۆ یانەی برۆکلین نێتسی ئەمریکی توشبوونی چوار یاریزانی یانەکەی بە ڤایرۆسی کۆرۆنا ئاشکرا کرد. ئاژانسی ڕۆیتەرز بڵاویکردۆتەوە، دوای پشکنینە پزیشکییەکان دەرکەوتووە چوار یاریزانی یانەی...\nخەڵک سپۆرت تایسن فیوری بۆکسێنەری بەریتانی لە کۆتا ڕووبەڕوبونەوەدا سەرکەوتنی بەسەر دیۆنتای وایڵدەری ئەمریکی بەدەستهێنا و نازناوی پاڵەدوانی جیهانی بۆ کێشی سەرو قورس چنییەوە. لەساڵی ٢٠١٥...\nخەڵک سپۆرت ژمارەی توشبووانی کۆرۆنا لەخولی یانە پیشوەرەکانی ئەمریکا ڕوو لەزیادبوونە و ئەمڕۆ یانەی دیترۆیت پیستۆنز حاڵەتێکی نوێی ئاشکراکرد. یانەی دیتریۆت پیستۆنزی ئەمریکی ڕاگەیاندراوێکی بڵاوکردۆتەوە نوسیویانە،...\nخەڵک سپۆرت ڤایرۆسی کۆرۆنا بۆ یاریزانانی باسکەی ئەمریکا بووەتە مەترسی و بەم هۆیەوە ڕابیتەی یانە پیشگەرەکانی ئەمریکا (NBA) کێبڕکێکانی ئەم وەرزەی تا کاتێکی نادیار ڕاگرت. یانەی...\nخەڵک سپۆرت سیمۆنا هالیپی ڕۆمانی و ئەنجیلیک کێربەری ئەڵمانی، بەهۆی پێکانەوە کشانەوەیان لە پاڵەوانێتی ئیندیانا وێڵز بۆ یاریی تێنسی سەرزەوی ڕاگەیاند. لەم مانگەدا پاڵەوانێتی کراوەی ئیندیانا...\nخەڵک سپۆرت دیۆنتای وایڵدەر بۆکسێنەری ئەمریکی، لەدوای دۆڕاندنی بە تایسۆن فیوری بەریتانی لەتۆڕی کۆمەڵایەتی تویتەرەوە پۆستێکی ڤیدیۆیی کرد و ئەنجامدانی یاریی سێیەم و یەکلاکەرەوەی دووپاتکردەوە. دیۆنتای...\nخەلک سپۆرت ماریا شاراپۆڤای ڕوسی یاریزانی تێنسی سەرزەوی، بەشێوەیەکی چاوەروان نەکراو وازهێنانی لە بواری وەرزش ڕاگەیاند. شاراپۆڤا چاوپێکەوتنێک لەگەڵ گۆڤاری ڤانیتی فەیری ئەمریکی ئەنجام دەدات و...\nخەڵک سپۆرت ڕۆجێ فێدرەری ئەستێرەی تێنسی سەرزەوی بەهۆی ئەنجامدانی نەشتەرگەری لەئەژنۆیدا لە چەند پاڵەوانێتیەکی داهاتووی وەرزدا بەشداری ناکات. ئەفسانە ناودارەکەی تێنسی سەرزەوی لە تۆڕی کۆمەڵایەتی فەیسبووکەوە...\nخەڵک سپۆرت پێشبڕکێی ناسکاری دایتۆنا ٥٠٠ ئەنجامدرا و لەکۆتا خولانەوەکاندا نزیکبوو ڕیان نیومانی شۆفێری تیمی “ڕاش فینوای ڕەیسینگ” بەهۆی ڕووداوێکەوە گیان لەدەستبدات. دۆناڵد ترامپی سەرۆکی ئەمریکا...


:: PM:08:50:03/10/2019 \nچاندنی قژ بریتییە لە گواستنەوی قژ بە رەگەوە لە پشتەوەی سەر بۆ ئەو شوێنەی كە دوچاری رووتانەوە بووە، ئه‌مه‌ش ماوه‌ی چه‌ند ساڵێكه بووه به دیارده، هه‌ندێك كه‌س له‌و نه‌شته‌رگه‌رییه‌ی كردوویانه زۆر ڕازین و هه‌ست به دڵنیایی ده‌كه‌ن، هه‌ندێك كه‌سیش به ته‌واوی له شێوه‌ی چاندنه‌وه‌كه‌یان ڕازی نین، ئه‌مه‌ش وای كردووه، ئه‌وانه‌ی كه ده‌یانه‌وێ ئه‌و نه‌شته‌رگه‌رییه بكه‌ن، هه‌میشه له دوودڵیدا بن، چونكه نازانن ئه‌وه‌ی ئه‌وان باش ده‌رده‌چێ یان نا، له ڕێی ئه‌م ڕاپۆرته‌وه هه‌موو ئه‌و زانیارییانه ده‌زانیت.\nچاندنی قژ لە زۆربەی حاڵەتەكاندا لەژێر بەنجی خۆجێیدا ئەنجام دەدرێت، پاش نەشتەرگەری چاندنی قژ هەست بە ئازار دەكەیت لە پێستی سەردا، بۆیە پێویستە كە درەمانی دژەئازار بۆ ماوەی چەند رۆژێك بەكاربێنیت، هەروەها بەكارهێنانی دەرمانی دژی هەوكردن و دەرمانی دژەژی بۆ رێگرتن لە هەوكردن بە میكرۆب. زۆربەی ئەو كەسانەی كە نەشتەرگەری چاندنی قژیان بۆ دەكرێت، دەتوانن پاش چه‌ند رۆژ بگەرێنەوە سەر كار و پیشەی خۆیان و به گشتی دوای نۆ مانگ به ته‌واوی ئه‌نجامه‌كه‌ی ده‌رده‌كه‌وێ.\nجۆرەكانی چاندنی قژ:\nئەمە كۆنترین جۆری قژ چاندنەوەیە كە تاڵی دەستكرد لەو شوێنانە دادەنرێ كە پێویستی بە چاندنەوەیە، واتە ئەو تاڵانە بەشێك نین لە قژی خۆت.\nخراپی ئەم ڕێگەیە لەوەدایە:\n- لەكاتی چاندنەكە تا هەفتەیەك نابێ سەرت بشۆی.\n- درێژیی مووەكە لە 10-12سم زیاتر نییە.\n- هیچ جۆرە بۆیاخێك ناكرێ.\n- ئەگەری هەیە زیان بە پێستەكەت بگەیەنێ، چونكە تەنێكی نامۆی لێ چەقێنراوە.\nدووەم: سروشتی/ بڕین\nئەمەیان ڕێگەیەكی كۆنترە لە ڕێگەی یەكەم، بەڵام هێشتا بەشێك لە پزیشكەكانی ئەو بوارە هەر ئەمەیان بەكار دەهێنن كە بریتییە لە بڕینی چەند سانتیمەترێك لە پێستی ئەو شوێنانەی كە قژی پێوەیە بە ڕەگەوە، پاشان چاندنی ئەو پارچە بڕاوە لەو شوێنەی كە پێویستی پێیەتی.\nخراپیی ئەم ڕێگەیە لەوەدایە:\n- پێویستی بە دوورینەوەی ئەو شوێنەیە كە پارچەكەی لێ كراوەتەوە، ئەمەش دەبێتە نەشتەرگەری و بەگشتی تا خۆت لە نەشتەرگەری بەدوور بگرین باشترە.\n- ماوەیەكی دەوێ تا شوێنەكە چاك دەبێتەوە.\n- لە سێ بۆ شەش مانگ، شێوەی دەموچاو دەشێوێ، چونكە بەهۆی ڕاكێشانی پێستی سەرەوە تا بدرێتەوە لەیەك و بدوورێتەوە، ناوچەوان ڕادەكێشێ.\nسێیەم: سروشتی/ هەڵكێشان fue\nئەم جۆرە كە نوێترین داهێنانی ئەو بوارەیە مۆڵەتی بەكارهێنانی درابێ، بریتییە لە هەڵكێشانی موو لە ڕەگەوە، تاڵ تاڵ، لە پشتەوەی سەر بۆ پشتەمل تا هەردوو گوێیەكان، پاشان چاندنی لەو شوێنانەی ڕووتاوەتەوە لە 500 تاڵەوە تا دەگاتە حەوت هەزار تاڵ، بەپێی پێویستی كەسەكە، ئەمەش باشترین ڕێگەیە كە تا ئێستە دۆزرابێتەوە و لە دنیادا بە ملیۆنان كەس ئەنجامیان داوە.\n- لەكاتی هەڵكێشان و چاندنی تاڵە مووەكان، هەست بە ئازار دەكەی.\n- زۆرێك لەو قژەی كە چاندووتە، هەڵدەوەرێن.\n- ماوەی سێ بۆ شەش مانگی دەوێ تا هەست بە گۆڕانكارییەكان بە باشی بكەیت و دوای یەك ساڵ، ئینجا دەگات بە ئەنجامی پێویست.\n- هەر پابەند نەبوونێك بە ڕێنمایییەكانی پزیشك، سوودی چاندنەوەكە لاواز دەكات.\n- بۆ ماوەی 15 ڕۆژ تا مانگێك، نابێ هیچ جۆرە وەرزشێك بكەیت.\n- ماوەی 15 ڕۆژ نابێ سەرت بشۆی.\n- بۆ ماوەی هەفتەیەك نابێ سێكس بكەی.\n- ماوەی زیاتر لە مانگێك نابێ سەرت بەر تیشكی هەتاو بكەوێ.\nبەگشتی، ئەگەرچی پێویستە هێشتا زانست بگاتە ئاستێكی باڵاتر لەو ڕووەوە، تا ئەو كەسەی دەیەوێ قژی بڕوێنێتەوە، پێویستی بە ماندووبوونی زۆر نەبێ، بەڵام لەگەڵ ئەوەشدا، ڕێگەی سێیەم باشترینە، چونكە تەنانەت ئەو تاڵانەش كە دەڕووتێنەوە، بەهۆی ئەوەی ڕەگەكەی چێنراوە، دوای سێ مانگ دێنەوە. بەڵام ئەوەی جێی بێزاركردنی ئەوانەیە كە چاندنەكەیان كردووە، ئەو هەموو پابەندبوونەیە بە ڕێنمایییەكانەوە.\nپێویستە ئەو كەسەی قژی دەڕوێنێتەوە، لە كوردستان بێت یان دەرەوەی وڵات، بچێتە لای پزیشكی پسپۆڕی ئەو بوارە، چونكە بەشێكی زۆر لەو سەنتەرانەی كە قژ دەڕوێننەوە، پزیشك نایكەن و هیچ بڕوانامەیەكیان لەوبارەیەوە نییە. بە پارەیەكی هەرزانتر دەیكەن، بەمەش زۆر كەس تێ دەكەوێ و دواتر هیچ دەرئەنجامێكی باشی نابێ.


لە سلێمانی خانوویان بۆ ئامادە کرابوو\nدارا ڕەئوف و خێزان و کچەکەى سەرقاڵى ئامادەکاریی بوون بۆ جێهێشتنى یەکجارەکى بەغدا بەرەو سلێمانى، بەڵام ژمارەیەک چەکدارى نەناسراو ئەو خەونەیانى لەگۆڕنا و پێکەوە لەبەرچاو یەکترى لەناو ماڵەکەى خۆیاندا کوژران.\nدارا و عالیەی هاوسەری و شیلانى کچى کە سەرجەمیان کوردن، ساڵانێکى زۆر بوو لەبەغدا نیشتەجێ بوون، بەدیاریکراوى ماڵەکەیان لە گەڕەکى مەنسورى پارێزراو بوو بەهۆى نزیکى لەباڵیۆزخانەکانى بەحرەین و روسیا، بەڵام ئەوە دورینەخستنەوە لە مەترسی کوشتن و بە ئامانجگرتنیان.\nدرەنگانى ئێوارەى دوێنێ کەسوکارە نزیکەکانیان توشى شۆک بوون، کاتێک هەواڵى کوژرانى هەر سێکیان پێکەوە پێیان ڕاگەیەنرا، ئەوان سەرقاڵى ئامادەکردنى کەلوپەل و خانوى پێویست بوون بۆ ئەو خێزانە تا لە سلێمانى نیشتەجێ بن، نەک هەواڵى مەرگیان کە بەتەواوى تاساندوونى.\nئاشنا بابان خوشکەزاى دارا بە ناس کوردى ڕاگەیاند، "ئێوارەى دوێنێ ئاگادارکراینەوە کە خاڵم و خاڵۆژنم و کچەکەى لە ماڵەکەى خۆیان لە گەڕەکى مەنسورى بەغدا کوژراون، وتیان بە چەقۆ لە حەمامەکە کوژراون و کچەکەشیان خنکێنراوە".\nبەپێی هەندێ سەرچاوە ئەوان سەربڕدڕاون بەڵام هێشتا پۆلیس ئەوەى پشتڕاستنەکردووەتەوە.\nئاشنا وتى، "نازانین هۆکارەکە چییە چونکە ئەوان کێشەیان نەبووە، بەڵام ئەوەى ئێمە بۆیدەچین دزى بووە لەبەر ئەو بڕە پارەیە بووە کە هەیانبووە لەماڵەوە، رووداوەکە زۆر کتوپڕ بووە".\nدارا و هاوسەرەکەى فەرمانبەرى خانەنشین بوون و پێکەوە لەگەڵ شیلانى کچیان دەژیان، شیلان پزیشکى دەرمانسازى بووە و لە شاری پزیشکی بەغدا کاریکردووە.\nلەبارەى ئەو دەنگۆیانەى باس لەوە دەکەن شیلان چالاکوانى خۆپیشاندانەکان بووە، ئاشنا وتى "شیلان پزیشکى دەرمانسازى بووە و زۆر تەدەخولى سیاسەت و خۆپیشاندانى نەکردووە، ئەگەر کردبیشێتى ئاگادارنین".\nشیلان لە هەژمارەکەیدا لە فەیسبوک تەنها یەک وێنەى خۆپیشاندانەکانى بڵاوکردووەتەوە کە مێژووەکەى دەگەڕێتەوە بۆ کۆتایی ساڵى ڕابردوو دواى سەرهەڵدانى خۆپیشاندانەکانى دژى حکومەت، کە وێنەکە گەنجێکە و ئاڵاى عێراقى لەخۆیەوە پێچاوە و لە گۆڕەپانى خۆپیشاندانەکان وەستاوە.\nلە ئێستادا هەر سێ تەرمەکە لە پزیشکى دادوەرى بەغدان و پۆلیس هیچ زانیاریەکى لەبارەى هۆکارى رووداوەکەوە ئاشکرانەکردووە.\n"پۆلیس تا ئێستا هیچ پێ نەوتوین، کارەساتەکە ئەوەیە هەمویان لەبەرچاوى یەکتر و بەو شێوە دڕندانەیە کوژران"، ئاشنا وایوت.\nئاشنا هەفتەى رابردوو دوایین جار لەگەڵ خاڵى قسەیکردووە و پێکەوە باسى ئامادەکارییەکانیان کردووە بۆ نیشتەجێ بوونیان لە سلێمانى، دواى ئەوەى بڕیارى جێهێشتنى بەغدایان داوە.\nئاشنا دەڵێت، "هەفتەى پێشوو دوایین جار لەگەڵ خاڵم قسەمکرد وتى بڕیارمداوە ئەم هەفتەیە بێینە سلێمانى نیشتەجێ بین، ئێمەش خانوو و شتمان بۆ دابینکردبوون، بەڵام بەداخەوە ئێستا تەرمەکانیان دەهێنرێتەوە لەجیاتى خۆیان".


واشنتۆن حەز به چاککردنەوەی پەیوەندییەکانی لە گەڵ تاران دەکات - Mehr News Agency\nAP ١٣٩٨ Tir ٣ ١٩:٠٩\nNews Code 27091\nبە ڕاپۆرتی ئاژانسی هەواڵی مێهر بە گێڕانەوە لە سپۆتنیک، برایان هۆک نوێنەری تایبەتی ئەمریکا بۆ کاروباری ئێران ئەوڕۆ (دووشەممە) ئیدعای کرد: تاران یان دەبێ لە سەر میزی دانوستان دانیشێت و یان دەبێ سایەدی ڕووخانی ئابوورییەکەی بێت.\nنوێنەری تایبەتی ئەمریکا بۆ کاروباری ئێران لەوبارەیەوە بە خستنەڕووی پاگەندەی چەواشەکارانە، ئیدعای کرد: دۆناڵد ترامپی سەرۆک کۆماری ئەمریکا زۆر حەز بە دانوستان لە گەڵ ئێران دەکات. واشنتۆن پێشوازی لە چاککردنەوەی پەیوەندییەکانی لە گەڵ تاران دەکات؛ بەڵام سەرەتا تاران دەبێ لە گەڵ ئەمریکا ڕێک کەوێت.\nبرایان هۆک ئاماژەی بەوەش دا: لە میانەی سەفەرم بۆ ٤ وڵات و لە ماوەی دانیشتنەکان لە بەستێنی کەنداوی فارس، زانیاریگەلی ناپۆلێن کراوەمان لە گەڵ لایەنەکانی بەرامبەر ئاڵوگۆڕ کرد و بۆچوونەکان سەبارەت بە هەڕەشەیەک بە ناوی ئێران تاوتوێ کرا.\nناوبراو ئیدعایشی کرد: ئەوڕۆکە ئێران کەوتۆتە ژێر سەخڵەت‌ترین هەڕەشەگەلی ئابووری و ئەگەر تاران درێژە بەو هەڵوێستانەی بدات، تێچووەکەی دەداتەوە.


https://1baiser.com ڕۆماننووسین لە سەرزەمینی سەمەرەدا |\nHome گشتی فەرهەنگ ڕۆماننووسین لە سەرزەمینی سەمەرەدا\non: كانونی دووه‌م 01, 2017 In: فەرهەنگNo Comments\nگفتوگۆ لەگەڵ کاڕۆڵ ئووتس\nجۆیس کاڕۆڵ ئووتس، خانمی ئەدەبیاتی ئەمەریکا، کە ساڵانە بەختێکی باشی بۆ بردنەوەی نۆبێڵی ئەدەبی هەیە و لەمێژە ناودێر کراوە، لە خوارەوە زۆر بە کورتی وەڵامی پرسیارەکانی ״ئیندیپێندنت״ دەداتەوە. ئەو وا ناسراوە هەمیشە شتێکی بۆ گوتن هەیە. ئووتس لە ئێستادا ٧٨ساڵەی تەمەنی بە ڕێ دەکات و هێشتا خەریکی نووسینە.\n– ئێستا لە کوێیت و دەتوانی چی ببینیت؟\nلەم ساتەدا من لە پشت مێزەکەمەوە، لە ژووری خوێندنەوە لە نهۆمی دووەمدا و دەڕوانمە باکگراوندی لادێیەک، کە وشک هەڵگەڕاوە. بەبێ بەفر، هیچ ڕەنگێک جگە لە دووردەستەکان نابینرێت و لەوێ سەقفی سووری گەوڕێک سەرنج ڕادەکێشێت. درەختی زۆر، هەموویان بێ گەڵا، سەرڕای ئەمە جوانن لە حاڵەتی سفت و وشکی خۆیاندا؛ چەپکی گەڵا وشکەوەبووەکان، زەوییە پڕ لە گردەکانیش لە ئاسۆدا. ئێمە نزیکەی چوار میل لە دەرەوەی پرینستۆن نیوجێرسی- لە شارێکدا بە ناوی هۆپ وێل دەژین، کە بەر لەوەی مرۆڤی لێ بێت، ئاسکی کلک-سپیی ڤێرجینیای لێیە. لای چەپمەوە پردێک هەیە و کەمێک دوورتر چۆمێکی بچووک کە لە هەوایەکی گەرمتردا بەلەمە بچکۆلەکەمانی تێدا داژووین. دیمەنێکی بێڕۆحی زستانەی ئاسایییە، کە هەڵبەت لەم ساتەدا بەفری تێدا نابارێت.\n– لە ئێستادا چی دەخوێنیتەوە؟\nمن سەرقاڵی خوێندنەوە و پێداچوونەوەی بەرهەمەکانی خۆمم، چونکە خەریکی ڕۆمانێکی چکۆلەم بۆ چاپ حازری دەکەم، کە لەوانەیە بە ناوی ״پیاوی بێ-سێبەر״ بڵاو ببێتەوە. لەبەر ئەوەی ڕۆمانەکە دەربارەی پیاوێکە کە پاش نەخۆشییەک بە گشتی زەینی لە دەست دەدات؛ خەریکم لە بارەی ئەو حاڵەتەوە پشکنین دەکەم.\n– نووسەرێکی خۆشەویستی خۆت هەڵبژێرە و پێمان بڵێ بۆ بە دڵتە؟\nلویس کاڕۆڵ، هەم یەکەمین نووسەرە و هەم نووسەرێکیشە کە زۆر لەمێژە خۆشەویستی منە. دەربارەی کاریگەریی قووڵی ״ئالیس لە سەرزەمینی سەمەرەدا״ و ״ئالیس لە ئاوێنەدا״ لەو کاتەوەی هەشت ساڵم بوو، خوێندوومەتەوە و نووسیومە. بەڕاستی دڵڕفێنە.\n-ئەو ژوورەمان بۆ وەسف بکە کە بە گشتی تێیدا دەنووسیت.\nژووری خوێندنەوەی من نائاسایییە. سێ دیواری پڕ لە کتێبن و دیوارێکیش (کە بەرامبەری دانیشتووم) سێ پەنجەرەی بەرزی تێدایە. بەو بۆنەیەوە کە زۆربەی کاتەکانم سەرفی ئەوە دەکەم لە پەنجەرەوە تەماشای دەرەوە بکەم، بۆم گرینگە دیدێکی جوان بەڵام ئارامبەخشم هەبێت. کاتێ بەم دوایییانە لە نیۆ یۆرکدا دەژیاین، من ڕۆ چوومە بینینی مەنهەتنەوە، لە پەنجەرەی ئاپارتمانی نهۆمی بیستوچوارەمەوە (نزیک زانکۆی نیۆ یۆرک کە وانەم تێدا دەگوتەوە) بە داخەوە ئاپارتمانی خۆمان نەبوو کە بتوانم بیهێڵمەوە. دیمەنی شەوانەی نیۆ یۆرک دەگمەنە… جگە لەمە، ژووری خوێندنەوەکەی من جێیەکی بچکۆلەیشی بۆ پشیلەکەم ״چێریڤ״ هەیە، کە پێم وایە شەوان لە پشت کۆمپیوتەر و حسابی تیوتەرەکەمەوە دادەنیشێت.\n– کام کەسایەتییە ئەدەبییە زیاتر لە تۆوە نزیکە؟\nمەبەستت لە چیرۆکەکانی خۆمدا، یانی ئەوانی تر؟ سەختە… من کاتێ منداڵ بووم هەندێک لە خووەکانی ئالیسم گرت. فزوول و فزوولتر، ئەمە وەک شتێ دەتوانێت باسێکی باش بێت بۆ پرسیاری بنەڕەتیی ژیانی من.\n– پاڵەوانی تۆ لە دەرەوەی جیهانی ئەدەبیاتدا کێیە؟


هیچ کات مرۆڤ بەتەواوی ناتوانێت بەرکەوتەیەکی ئەدەبی لەتەک تێکستە ئاینیەکاندا هەبێت. لە ڕاستیدا هۆکار گەلێکی زۆر هەن، بەڵام گرنگ ترینیان بۆمن چرکەساتە دەرون شیکاریەکەیە. کتێبە ئاسمانیەکان\nنوسراوی باوکن، هەموو نوسراوێکیش کە باوک بینوسێت، مرۆڤ دەبێت بە متمانە و بێ گومان کردنەوە لێی بڕوانێت. بەواتایەکیتر کتێبە ئاینیەکانی قسەی ئەو باوکە ( ڕەمزی) یەن کە هەرگیز نەمان بینیوە و ناشتوانین بیبینن، چونکە ئەو باوکە ڕەمزیە تەنها وشەیە.! لە کتێبی پیرۆزیدا ( بایبڵ ) دا هاتوە و دەڵیت: هەموو شتێک سەرەتا وشە بوو . واتا باوک وشەیە و دەکریت تەنها لە ڕێگەی زمانەوە ئێمە لێی تێبگەین و دەرگیری بین. ئەم باوکە کە ڕۆمان دەنوسیت و دەبێتە گرنگترین ڕۆمانی مێژوی مرۆڤایەتی، وە ملیۆنەها ئینسان وەک شەریعەیەک و ئاینێک بەری دەکەون، هێزو قودرەتی زمانی ئەم باوکە ڕەمزیە و ئایدیاڵەمان بۆ دەردەکەوێت. بەڵام چرکەساتێک هەیە کە ئیدی تۆ تەماهیەکی جیاوازترت لەتەک ئەم کتێبە موقەدەسەدا دەبێت و وەک تێکستێکی نەمری ئەدەبی بەریدەکەوێت، ئەمە لە شوینیکدا مەرگی باوکە و لە شوێنێکیتریشدا دەستپێکیکی گرنگی ئەدەبیە. کتێبی ئینجیل بە بەرواورد بە تەورات، ئاستی زمانی ئەدەبیان تەواو جیاوازە و ئەو بەرکەوتنەمان وەک ڕۆمانێک لەتەک تەوراتدا زۆر جیاوازترە وەک ئەوەی لە ئینجیلدا دەیدۆزینەوە.\nئەمە دەستپێکێکە کە نوسەرانی دوای کتێبی تەورات و ئینجیل، چیرۆکەکانی ناو ئەم دوو کتێبە تێکەڵ بە تێکستەکانیان بکەن و لێرەشەوە یەکەمین پەیوەندی ئیمان و ئەدەب لە کۆنتێکستێکی ئیلاهیدا خۆی نمایش بکات.\nسەروەختایەک ڤیرجیلۆ دەخوێنینەوە دەزانین دوو ڕەهەندی ئیمانی و میسۆلۆجی قوڵ هەیە لە تێکستەکەیدا ، ڕەهەندێکیان تەجەمەکردنی رۆحی و ئیمانی ئۆدیسەی هۆمیرۆسە بۆ سەر زمان و زەمینی خۆی کە بوونێکی میسۆلۆجی گریکی تیایدا وجودی هەیە و باس لە خوداوەندانی ئۆڵمپ دەکات . دووەمیان هەست بە بۆنی سەفەرەکانی تەورات دەکەیت تیایدا . بەڵام ڕەهەندی دووەمیان بە بێ بوونی کات و شوینێکی دیاری کراو و گونجاو . دانتی ئەلیگیڕی وەختایەک ڤیرجۆلۆ دەکاتە رابەری خۆی بۆ هەر سێ سەفەرەکەی پڕاو پڕ تەورات و ئینجیل و میسلۆژیایی ڕۆمانی بەدی دەکەیت تیایدا . بەڵام هەموو شەرعیەتەکە لەلای دانتی دەدرێتە پاڵ ئاینی مەسیحی و وەک مەسیح دەچێتە دۆزەخ و بەرزەخ و بەهەشت .\nگۆتێ لەدەقی فاوستدا ناتوانێت بێ ئینجیل تەفسیری شەیتان بکات و دێوەکانی ناو کتێبی پیرۆز بناسێنیت. لە کاتێکیشدا سێرڤانتیس شاکارەکەی خۆی دەنوسیت بەناوی دۆنکیشۆت ، دێوەکانی ناو کتێبی پیرۆز دەبنە پێشمەرجی بەرەنگاری دێوانەیی دۆنکیشۆت و سانکۆپانزا . مێژوی ئەدەب هیچ کات نەیتوانیوە خۆی لە چەمکی ئیمان غافڵ بکات و تێکستە گەورەکەی باوک تێکەڵ بە تێکستەکەی خۆی نەکات. لە قۆناغیکدا پێدەچیت فرانز کافکا کە ڕۆمانی ( میتامۆرفیس ) دەنوسێت کتێبی ( مەسخی کائینات )ـی ئۆڤیدی خوێندبیتەوە ، ئەمە جگە لە خوێندنەوە دەرونشیکاری و ئیبستمۆلۆژیەکە، بەڵام کافکا هەمان عەزابی ئەیوب لە رۆحی گریگۆردا دوبارە دەکاتەوە. لەڕاستیدا کافکا هێندەی تەوراتی دەخوێندەوە هێندە توانای خوێندنەوەی کتێبەکانی تری نەبوو . دۆستۆی ڤسکی لە ڕۆمانی ( جینایات و مکافات – تاوان و سزا ) ئینجیلەکە دەداتەوە دەست مریەم و ڕاسکۆڵینکۆف لەبەردەم میتافۆڕی مریەمدا دان پێدانان دەکات.\nبەبڕوایی من سۆنیا کەسێک نیە جگە لە مریەمی عەزرا. کتێبی تەورات گرنگترین ڕۆمانە تا ئێستا بۆمن ، بەومانایەیی پاڵەوانەکانی ناو تەورات هەندێک جار زۆر کۆپەرنیکۆسیانە بەرەنگاری خودا دەبنەوە و پرسیاری میتافیزیکی ئاڕاستە دەکەن . موسا ئەو کاتەی بە خودا دەڵێت: ئەگەر چومەوە بە نەوەی ئیسرائیل بڵێم کێ ناردومی ؟ تۆ کێت و ناوت چیە ؟ خودا لە وڵامدا دەڵێت: من ئەو منەم کە منم . ئەمە تەواو دایالۆگێکی ئەدەبی و رۆحیە و خۆی ناپارێزێت لەوەی ئەدەب لە ناو ئیمانی خۆیدا نمایش بکات و باسی بکات. تەورات بوونیادی زۆرینەی هەر زۆری ڕۆمانەکانی دوونیایە و یەکێکیشە لە تێکستە ئەدەبیە ناوازەکان.\n1185 جار خوێندراوه‌ته‌وه | Friday, December 8, 2017


سەربەخۆیی کوردستان و چەند سەرنجێک\nYou are at:Home»شیکاری»سەربەخۆیی کوردستان و چەند سەرنجێک\nBy nuche.net on\t 2017/09/16 شیکاری, گرنگ\nسەرباری هەوڵەکانی وڵاتانی ناوچە،زلهێزەکان و دژایەتی توندی دەوڵەتی مەرکەزی عێراق سەرکردایەتی کورد و بە تایبەتی مەسعود بارزانی، سەرۆکی هەرێمی کوردستان، ئامادە نین لە مەسەلەی ریفراندۆم بۆ سەربەخۆیی ئەم هەرێمە پاشەکشە بکەن. دوو بابەت، بەڕێوەچوونی ریفراندۆمی یەکجاری کردۆیەوە، یەکیان جددی بوونی بارزانی و دووهەمیان ئەگەری گەڕانەوەی دەسەڵات بۆ بەغدا لە دوای کۆتایی هاتنی داعش.\nئەم دوو مەسەلە بوونەتە هۆی ئەوەی، کە ریفراندۆم ببێتە بابەتێک، کە پاشەکشکردن لێی موستەحیل بێت. بەڵام پرسیاری سەرەکی ئەوەیە، کە ریفراندۆم و دوابەدوای ئەودا دیاریکردنی رێککەوتنێک بۆ راگەیاندنی سەربەخۆیی هەرێمی کوردستان، کە بێ گومان رەوتێکی سیاسی هەستیار و مێژووییەوە، چ دەرهاویشتە و شوێندارییەکی ناوخۆیی دەبێت، بە تایبەت، کە لیرەدا زۆرتر بوارە ئەمنیەکەیە. لێرەدا دەکرێ چەند خاڵێک دەستنیشان بکرێت.\nیەکەم: ریفراندۆم و دیاریکردنی کات بۆ راگەیاندنی سەربەخۆیی یەک لایەنەی هەرێمەکە، رەنگە ببێتە هۆی هاتنە ئارای بارگرژی و تەنانەت تێکهەڵچوونی سەربازی لە نێوان هەرێم و دەوڵەتی مەرکەزی عێراق، بە تایبەت لە ناوچە کێشەلەسەرەکان. ئەم ناوچانە بریتییە لەو چەند ناوچەیە، کە لە رۆژئاوایی ترین خاڵ، واتە چیاکانی شنگال دەستپێدەکات تا دەگاتە رۆژهەڵاتی ترین خاڵ واتە خانەقین. فاکتەرێکی گرنگ، کە پێدەچێ قەیرانەکە ئاڵۆزتر بکات، پێکهاتەی دانیشتوانی ئەم ناوچانەن، کە لە کورد، عەرەب، تورکمان، شیعە و سوننە پێکدێت. تێکەڵاوبوونی ئەم پێکهاتانە رەنگە ببێتە هۆی بارگرژییەکی زیاتر.\nدووەم: مەسەلەی نەوت و گاز، بە تایبەت لە کەرکوک، کە ئەمە بابەتێک نییە، کە هەولێر و تەنانەت بەغداش بە ئاسانی چاپۆشی لێ بکەن. نزیک بە 30%ی نەوتی یەدەکی عێراق لە کەرکوک و خانەقینە و عێراق لە سەردەمێکدا، کە کۆنتڕۆڵی ئەم ناوچانەی بە دەستەوە بوو، رۆژانە 400 هەزار بەرمیل نەوتی هەناردە دەکرد.\nسێهەم: دەبێ سەرنجی ئەوەش بدرێ، کە نزیک بە یەک ملیۆن کورد لە ناوچە عەرەبیەکان ژیان دەبەنە سەر و بە پێچەوانەوە ژمارەیەکی بەرچاویش لە عەرەبەکان لە هەرێمەکەدا نیشتەجێن. خاڵی جێی سەرنج ئەوەیە، کە کوردەکانی دانیشتووی ناوچە عەرەبیەکان بە تایبەت لە بەغدا، وەک بەشێک لە دەوڵەمەندەکانی بەغدا هەژمار دەکرێن. پرسیارەکە ئەوەیە، کە ئایا ئەم رێژەیە لە کورد و عەرەب، کە دانیشووی سەر خاکی یەکترن، نابێ فاکتەرێک بۆ هاتنە ئارای کێشە؟\nسەرباری ئەم کێشە و تێبینیانە، ریفراندۆم و سەربەخۆیی کوردستان، بڕیارێکی مێژووییەوە و سەرکردایەتی کورد بڕیاری خۆی لە سەر داوە. کورد ریفراندۆم و سەربەخۆیی لە رەهەند و روانگە مێژوویی و سیاسییەکەی لێکدەداتەوە و لەم رووەوە دەبێ زۆرتر سەرنجی رەهەندی ئابووری و ئەمنیەکانی بدرێت.\nهەر چۆنێک بێت، ریفراندۆمی هەرێمی کوردستان رەوتێکی سیاسییە، کە دەتوانێ بارگرژی و کێشەی ئەمنی بۆ عێراق بەدواوە بێت. لەوێڕا خەونی دێرینەی سەربەخۆیی بۆ کوردەکان خەریکە وەدی بێت، دەبێ سەرنجی تێچووە ئەمنیەکانی ئەم مەسەلەیە بدرێت.


وەڵامەکەی ئاسانە: لە سەدا سفر و لە دەدا چوار %٠، ٤ بۆ ھەموو قەزای ڕانییە. بۆ ناو شاری ڕانیەش دەکاتە: لە سەدا سفر و لە دەدا ھەشت %٠، ٨ واتە ژمارەی ئەوانەی لەو نمایشە ڕێکخراوەدا بەشداربوون ھێشتا لە خوار ڕێژەی لە سەدا یەکەوەیە. واتە لە ٩٩% دانیشتوانی ئەو شارە بەشداریی ئەو گەمە میدیاییە سیاسییەیان نەکردوە. دەکرێت ئەم ڕێژەیە منداڵانی لێدەرکەین کەمەکێک بەرزتر ببێتەوە، بەڵام ھێشتا ڕێژەکە ھێجگار نزمە. پرسیارەکە ئەوەیە ئایا بەڕاست ئەم ڕێژە بچووکە ھی ئەوەیە ئەو ھەموو تێزە بێبنەما و زیانبەخشانە لەسەر حەشامەت و گەمژە و کۆیلە و ڕەشەوڵاخی لەسەر بنیادبنرێت؟\n1 کام سیستمی ئابوریی سیاسیی لە ھەرێمدا؟


حەیدەر شەشۆ داانپێدانێ ب زانیاریێن پێگەها دارکا مازی دکەت - دارکا مازی\nحەیدەر شەشۆ داانپێدانێ ب زانیاریێن پێگەها دارکا مازی دکەت\nئەڤ دەما 10 رۆژانە، 3 لیوایێن حەشدا شەعبی ل شنگالێ ب جھ بوونە. د وێ دەربارێ دا، فەرماندارێ پاراستنا ئێزدیخانێ حەیدەر شەشۆ ھشیاریێ ددەت.\nفەرماندارێ پاراستنا ئێزدیخانێ حەیدەر شەشۆ ژ بۆ K24ێ ئاخڤت و راگھاند، 3 لیوایێن حەشدا شەعبی ل شنگال و چیایێ شنگالێ ب جھ بوونە. ھێزەک د ناڤبەرا رەبیە و سنوونێ، ھێزەک د ناڤبەرا بەعاج و شنگالێ و ھێزەکا دی د ناڤبەرا تەلەعفەر و شنگالێ دا و بەشەک ژی ل سەر چیایێ شنگالێ ب جھ بوونە.\nھەروھا شەشۆ گۆت: ئەو ھێزێن حەشدا شەعبی ل شنگالێ ب جھ بوونە، حەتا کو فشارێ ل سەر خەلکێ شنگالێ بکەن و ناڤچەیێ ب تەمامی کۆنترۆل بکەن. لیوایێن حەشدا شەعبی نە ب فەرمانا وەزارەتا ناڤخوە و حکوومەتا ئیراقێ ھاتنە.\nحەیدەر شەشۆ گۆت: “ب باوەریا من، ئەو ھێزێن حەشدا شەعبی دخوازن پلانا ھیلالی شیعە ب جھ بینن. وەلاتێن ناڤچەیێ و وەلاتێن جیھانێ، چاڤێ وان ل سەر شنگالێ یە.”\nحەیدەر شەشۆ دیار کر، ل سەر ئاستێ ناڤدەولەتی هیچ ھەولەکا چارەسەریا رەوشا شنگالێ نایێت سەری و گۆت: “ھەر جھێ نەتەوێن یەکگرتی کەتیە تێدا، خێر لێ نەمایە و بوویە جھێ ناکۆکیێ.”\nدەربارێ ئەگەرا دەستپێکرنا ئۆپەراسیۆنەکا لەشکەری ل سەر شنگالێ دا، فەرماندارێ پاراستنا ئێزدیخانێ ھشیاری دا، هەر شەرەکی نوو ل شنگالێ دروست ببیت، دێ ل سەر خەلکێ شنگالێ مەترسی بیت.\nدهێتە زانین کو پیش نها مە وەکو پێگەها دارکا مازی د دو راپۆرتان دا زانیاریێین تایبەت ل سەر رەوشا شنگالێ و ئینانا هیزەکا زێدە یا حەشدا شەعبی ب فەرمانا ئیرانێ و ب سەرۆکاتیا سەر ئەرکانێ گشتی یێ حەشدا شەعبی یێ ب ناڤێ “ئەبو فەداک” کو ژ 4 لیوایان پێک دهێت بەلاڤکربوو، هاتنا ڤان هێزێن حەشدا شەعبی ژ بۆی ڤەشارتنا چەکدارێن پەکەکێ د ناڤا حەشدا شەعبی دا و پاراستنا هیلالا شیعی ل شنگالێ و جێبەجێنەکرنا رێکەفتنا د ناڤبەرا حکوومەتا هەرێما کوردستانێ و حکوومەتا ئیراقا فەدەرال دا یە.


چیرۆكی باڵندە ئاوارەكەی دەست تاڵیبان - تۆڕی میدیایی خەڵک\nسەرچاوە؛ بی بی سی\nوەرگێران؛ لەنیا نامیق\nدوای ئەوەی هێزەكانی(تاڵیبان) دەستیان بەسەر كابوڵی پایتەختی ئەفغانستان گرت، زۆرێك لەخەڵكی وڵاتیان بەجێھێشت، لە نێو ئەو كەسانەی وڵاتیان جێھێشت، كچێكی ئەفغانی دەستیكرد بە بەخێوكردنی باڵندەیەكی ماڵی، كە لەلایەن باڵیۆزی (فەڕەنسا)وە لە (ئەبوزەبی) پێیدرابوو.\nئەو كچە كاتێك لە (كابوڵ)ەوە بەرە و(ئیمارات) و لە وێوە بەرە و (پاریس) ڕۆیشت، نەیتوانی باڵندە میناكەی خۆی بە ناوی (جۆجی) لەگەڵ خۆی بباتە (فەڕەنسا) و\n“ئەنجێل شاتل” باڵوێزی فەڕەنسا بەخێوكردنی باڵندەكەی گرتە ئەستۆی خۆی.\nئێستا باڵندەكە لە شوێنی نیشتەجێبوونی باڵیۆزی (فەڕەنسا) لە (ئەبو زەبی) دەژی، دوای چەند ڕۆژێك لە ڕاھێنان باڵندەكە دەتوانێت بە زمانی فەڕەنسی قسە بكات و ھەموو بەیانییەك (ڕۆژباش دەكات.\nشاتل، لەو بارەوە دەڵێت: ھەوڵ دەدات لە گەشتێكدا ئەو باڵندەیە لەگەڵ خۆی ببات بۆ (فەڕەنسا) و بیداتەوە دەست كچە ئەفغانییەكە.\nلە ڕۆژەكانی مانگی (ئاب) دا، واتە ڕۆژێك پێش ئەوەی (كابوڵ) بكەوێتە ژێر دەسەڵاتی (تاڵیبان)، لە (٣٠) ئابدا پاش كشانەوەی ھێزەكانی ئەمریكا لە ئەفغانستان، زیاتر لە (١٢٠) ھەزار كەس لە ئەفغانستانەوە گوازرانەوە بۆ دەرەوەی وڵات.\nنزیكەی (٢٦٠٠) ئەفغانی لە كاتی ڕۆشتنیان بۆ دەرەوەی وڵات مەترسییەكی زۆریان لەسەر بوو، كە وڵاتی فەڕەنسا ڕێكی خستبوو بۆیان.\nشاتل، لە تویتەرەكەی خۆیەوە دەربارەی ئەو باڵندەیەی وابەستەی كچە ئەفغانییەكەیە بەشێوەیەكی خەمناكانە نوسیویەتی: كچێكی ماندوو بە سەرمایەیەكی نائاسایی گەشتە بنكەی ئاسمانی(ئەلزەفرە)، سەرمایەی نائاسایی كچەكە باڵندەیەك بوو، كچەكە ناچار بوو لە فڕۆكەخانەی (كابوڵ) شەڕ بكات، بۆ ئەوەی باڵندەكە لەگەڵ خۆیدا بھێنێتە ئیمارات.\nھەروەھا باڵیۆزی فەڕەنسا لە درێژەی وتەكانیدا ئەوەشی وت: بە ھۆكاری تەندروستی ڕێگەیان نەدا باڵندەكە لەگەڵ خۆیدا ببات، من ھەستم كرد كچە ئەفغانییەكە بە بێدەنگی دەگریا، من زۆر ناڕەحەت بووم و بەڵێنم پێدا لە ماڵەكەی خۆمدا ئاگاداری باڵندەكە بم و خواردنی پێبدەم، ھەركاتێكیش ئارەزووت كرد دەتوانی بۆ بینینی بێیت و لەگەڵ خۆتدا بیبەیت.\nشاتل، قەفەزێكی كڕی و باڵندەكەی خستە ناویەوە، خواردنی پێدەدا و ھەموو بەیانییەك قەفەسەكەی دەباتە باخچەی ماڵەكەی تا لەگەڵ باڵندەكانی دیكەدا كات بەسەر ببات، كە لە كۆتاییدا (جوجی) بە ژینگە نوێیەكەی ڕاھات. .\nشاتل، دەشڵێت: باڵندەكە دەستی كرد بە قسەكردن بەو زمانەی فێری بووە و ئەوان لێی تێنە دەگەشتن.\nباڵیۆزی فەڕەنسا دەیزانی باڵندەی مینا بە لاساییكردنەوەی دەنگی مرۆڤ ناسراوە، بۆیە دەستی كرد بە ھەوڵدان بۆ ئەوەی باڵندەكە فێری زمانی فەڕەنسی بكات و لە وشەی bonjoer دەستی پێكرد.\nباڵیۆزەكە لە درێژەی قسەكانیدا وتی: بابەتەكە ئەوەیە، (جۆجی) پیاوەكانی خۆش ناوێت، بەتوڕەیی و ڕقێكی زۆرەوە سەیری دەكردم، بەڵام بۆ ژنەكان پێدەكەنی، من بێ ئومێد و بێ ھیوا نەبووم و ھەموو ڕۆژێك بەردەوام بووم لە ھەوڵ و كۆششەكانم.\nشاتل، ئەوەش دەڵێت: خاوەنی ئەم باڵندەیە ناوی (عەلیا) یە، لە(پاریس) ەوە پەیوەندی پێوە كردووە و زۆر خۆشحاڵە بەوەی بەم شێوەیە پارێزگاری لە باڵندەكەی كردووە. شاتل، لەو پەیوەندیە تەلەفونیەدا بە (عەلیا) دەڵێت:- عەلیا، باڵندەكەت بووە بە جادوویەكی خۆشبەختی باڵیۆزخانەكە، بەڵام باڵندەكە وابەستەی تۆیە، ئەگەر بتوانم لە كاتێكی دیاریكراودا بۆت دەنێرمەوە.\nكۆمسیۆن ناوی كاندیدە سەركەوتوو و سەرنەكەوتووەكانی سلێمانی بڵاوكردەوە\nخەڵك وەزیری دەرەوەی ئەفغانستان ڕایدەگەیەنێت، توانای بەرەنگاربوونەوە و لەوناوبردنی تەواوەتی تیرۆریستانی داعشیان لە ئەفغانستان هەیە. (زیاتر…)\nڤیدیۆ..لەكاتی نوێژی هەینیدا، تەقینەوەیەك لە ئەفغانستان ڕوویدا\n08 تشرینی یەکەم 2021 3.45 pm\nخەڵك- تەقینەوەیەكی بەهێز لەكاتی نوێژی هەینی لەناو مزگەوتێكی ئەفغانستان تەقییەوە.\n27 ئاب 2021 7.15 pm\nخەڵك- ئەنجومەنی ئاسایشی نێودەوڵەتی ئاشكرایدەكات، دەبێت ئەنجامدەران و پلانداڕێژەران و ئەوانەی پشتیوانی دارایی…


67055 جار خوێندراوەتەوە\nئەمڕۆ لەلایەنی ئابوریەوە رۆژێکی باش نابێت بۆ تۆ، رەنگە پارەت لی ون ببێت، باشتر وایە کە بە وریایەوە بڕیارەکانت بدەیت لەسەر ئەو شتانەی پەیوەندی بە پارەوە هەیە.\nئەمڕۆ رۆژێکی باشە بۆ خوێندکاران، ئەو رێگریانەی رۆژانی تر هەتبووە لە خوێندنەکەتدا ئەمڕۆ ناتمێنێت، ئەگەر دەتەوی کۆرسێکی ئۆنلاین بخوێنیت ئەمڕۆ کاتێکی زۆر گونجاوە بۆ دەستپێکردن.\nئەگەر دەتەوێ لەسەر کارەکەت سەرکەوتوو بیت، ئەمڕۆ زۆر بە وردی کارەکانت بکە، هەر هەوڵێک بۆ باشتر کردنی داهاتت، کاریگەری خۆی دەبێت.\nئەمڕۆ کێشە تەندروستیەکان نا ئاسوودەیت بۆ دروست دەکەن، سترێسێکی زۆرت دەبێت و مێشکت بە بیرکردنەوەوە سەرقاڵ دەبێت، رەنگە چەند شتێکت لێرە و لەوێ بیر بچێت بەهۆی سترێس و دوودڵیتەوە.\nرەنگە پێویستبکات سروشتی خۆت بگۆڕیت، هەڵسوکەوتە رەق و زبرەکەت کەسە نزیکەکانت لێدووردەکاتەوە، هەروەها وینەیەکی خراپت لەسەر دروست دەکات، باشترە کە کۆنترۆڵی تووڕەبوونەکانت بکەیت.\nئەمڕۆ کارەکانت بەپێی پلانەکانت تەواو دەبن، رەنگە ئەمڕۆ یەکێک لە ئەندامانی خێزانەکەت نەخۆش بکەوێت ،ئاگاداری خۆت و خێزانەکەتبە و مەهێڵە ڕووداوەکانی چواردەورت بە ئاسانی کارت لێبکەن.\nسەرەتای رۆژەکە زۆر خۆش دەبێت بۆت، رەنگە چەند هەوڵێکی باشت پێبگات، ژینگەی ماڵەکەت ئارام و ئاسودە دەبێت و تا کۆتای رۆژەکە چالاک دەبیت، خۆشیەکانت لەگەڵ چواردەورەکەتدا بەش بکە، ئەمە وادەکات لەلای کەسانی تر زیاتر خۆشەویست ببیت.\nژیانی تایبەتیت جێگیریەک بەخۆیەوە دەبینێت و پەیوەندیت لەگەڵ ئەندامانی خێزانەکەت بەهێزتر دەبێت، ئەگەر هەوڵی پاشەکەوتی زیاتر بدەیت لە ماوەیەکی کەمدا کێشەی ئابووریت نامێنێت، ئەم کاتانە بۆ تۆ زۆر گرنگە بۆیە ئاگاداربە و بە فیڕۆی مەدە\nئەمڕۆ زیاتر سەرنجت لەلای ژیانی تایبەتیت دەبێت، کاتێکی زیاترت دەبێت بۆ ئەوەی لەگەل خێزانەکەتدا بەسەر ببەیت، و باشتر وایە کە ئامۆژگاری هاوسەرەکەت بکەیت کە ئاگاداری تەندروستی خۆی بێت.\nئەگەر دەتەوێ کارێکی نوێ بکەیت ئەمڕۆ رۆژێکی گونجاوە بۆ ئەوەی دەتەوێ بکەیت، رێز لە هاوسەرەکت بگرە و لەسەر شتی بچووک و سادە توڕە مەبە و پەیوەندیەکانت تێک مەدە.\nئەمڕۆ رەنگە نیگەرانی تەندروستیت ببیت، لە ئاوی سارد و خواردنەوە ساردەکان دوور بکەوەرەوە، بۆئەوەی داهاتت زیاد بکات پێش ئەوەی هەر شتێک بکڕیت بە باشی بیری لیبکەرەوە.\nئەمڕۆ دوورکەوەرەوە لە خواردنی گۆشتی سوور، رەنگە خواردنی ببێتە هۆی ئازاری گەدە و ناڕەحەتت بکات، ئەگەر کاتی مەشق و راهێنانت هەیە، ئەوا هەندێک کات لە وەرزس کردن و ڕاهێناندا بەسەربەرە، و ئاگاداری پشتت بە لە کاتی راهێناندا.\nپیاوانی ئەم بورجانە قوربانی بە هەموو شتێك دەدەن لەپێناوی خۆشەویستەکەیان\nئەو ئاماژانەی دەریدەخەن متمانەت بە خۆت نییە\nچۆنییەتی ئامادەکردنی ترخێنە\nخەوتنی ژن و مێرد بەجیا ئەم زیانانەی دەبێت\nمریشکێک هێلکەی سەوز دەکات و رەنگی گۆشتەکشی رەنگێکی ئاسایی نیە\nحەوت بەشی جەستە کە تا ئێستا بە هەڵە پاکت کردووەنەتەوە\nپێویستە ڕۆژانە بڕی چەند ئاو بخورێتەوە؟\nلە ڕێگەی کلیپێکەوە هاوکاریی بۆ هونەرمەندێکی کەمدەرامەت کۆدەکرێتەوە\nئەو خۆراکانەی پێویستە پیاوان بیخۆن\nچارەسەری غازاتی سک لە منداڵی ساوادا